Ope brief aan Ds Dirkie van der Spuy | hier staan ek
Edit, 14/11/2016: Lees ook hier oor die laakbare aanslag op Dirkie van der Spuy se vryheid van spraak deur André Bartlett en Julian Muller.
OPE BRIEF AAN DS DIRKIE VAN DER SPUY, VISE-MODERATOR/ASSESSOR VD NG-KERK.
Deur Somerset (Sommie) Morkel, Posbus 12031, Queenswood 0121
Ek weet nie eens of u hierdie brief gaan lees nie.. Daar is nou al so baie oor die saak gesê.. Maar hierdie is meer op ‘n persoonlike vlak – iets wat baie lidmate vd NG-Kerk dalk beleef. Ek het lank geworstel, gewroeg & gebid om hierby uit te kom. Want my hart is seer.. My worsteling staan in die lig daarvan dat ek self ‘n sondaar is & self elke dag met sonde worstel. Dit dryf my na die Kruis.
Ek het baie geskryf – uit my hartsoortuiging uit. Die meeste het ek uitgevee. Maar omdat dit ‘n ope brief is, moet ek ter wille van ander duidelik wees, al klink dit soms kras.
Ek vra by voorbaat verskoning vir sommige wyses waarop ek my uitdruk, maar: weens die feit dat ons nou hierdie punt met die NGK bereik het, kan ek nie anders nie.
Feit is: Wanneer ‘n rolmodel dan val, is die pyn groot. Veral as dit ‘n man is op wie jy gereken het. Maar dan word jy weer herinner aan God se Woord: “Wie volhard tot die einde toe, sal gered word.” En: “Moet op prinse nie vertrou nie”.
Ek was verbaas: Ek het gewonder waarom u tot die moderatuur vd Algemene Sinode vd NG-Kerk verkies is – en so byna-byna tot moderator. Ek het gehoop dat dit ‘n goeie teken is: Dirkie van der Spuy, na wie ek oor baie jare opgesien het & vertrou het, kan goeie invloed uitoefen op ‘n kerk wat al oor jare aan die dwaal is. Toe die besluit deur die Alg Sinode geneem is oor homoseksuele persone, het ek gewonder waarom u nie terstond bedank het uit die moderatuur nie.
Ek wou aan u ‘n persoonlike brief skryf om te vra waarom nie, want dit rym nie vir my met die Dirkie vd Spuy wat ek geken het nie – die een van Moreletapark NG-gemeente. Die een wie ek as Hoof van Buitelandse Sake se kerke-lessenaar destyds genooi het om ons Bybelstudie-groep op hoofkantoor toe te spreek. Die een wie ek as ouderling by NG-gemeente Riviera na geluister het oor hoe Moreletapark as gemeente vir Christus funksioneer.
Toe sien ek die onderhoud met u & die nuwe moderator waarin u die Sinode-besluit verduidelik. Luister weer na uself hier, want u sal nog hierdie in die toekoms vorentoe hierdie woorde sluk, so seker as wat vandag vandag is: https://www.youtube.com/watch?v=EhDAkSeGG3U
U het duidelik perspektief verloor op wie God is. Want die God wat die NGK tot die besluit gebring het, is nie die God vd Bybel nie, inteendeel: Dit is die god van hierdie wêreld.
Erg is: U weet van beter, maar u het duidelik ingekoop in die kompromie-denke om van die NG-Kerk ‘n humanistiese mens-georiënteerde ‘spyskaart-kerk’ te maak – mense kan kies wat hulle wil doen, “niks word afgedwing nie” & u is “gemaklik daarmee”.
Ds Dirkie: Die kerk van Jesus Christus, die HERE, is nie veronderstel om ‘n demokrasie met ‘n spyskaart oor wat waarheid is vir wie, wanneer & hoe ookal nie, te wees & ‘navorsing’ (á la die nuwe moderator) te doen oor dinge wat in die Woord duidelik is nie.
Die Kerk moet as roeping van God die waarheid verkondig téén die tydsgees in, veral, anders is dit nie meer kerk van Jesus vd Woord nie – maar het ‘n sosiale klub geword, ‘n restaurant met ‘n keuse op die spyskaart.
Een predikant in Amerika het destyds vir my in New York oor sy eie kerk gesê (Reformed Church of America): “It has become a club where you go to on Sundays where they tell you what a nice guy you are.” Dit is waar die NGK nou is. Kyk hierdie uitstekende artikel oor die kerk as klub: http://www.churchleaders.com/pastors/pastor-articles/263966-dear-american-church-i-am-not-renewing-my-membership-this-year.html/1
Selfs die charismatics het nou al raakgesien waar die NGK haar bevind, nl. as deel van die groot verval & afvalligheid vd laaste dae:http://www.charismanews.com/opinion/watchman-on-the-wall/52612-another-denomination-slips-into-the-great-falling-away
Die NGK se Jesus is ‘n ‘ander Jesus’, en die NGK se evangelie is ‘n ‘ander evangelie’ – sonder bekering, sonder oproep tot bekering voor die kruis van Christus. ‘n Eensydige Jesus word nou verkondig & daar is net sprake van, wel, “Liewe Jesus”. Die genade & liefde word nou humanisties-eensydig beklemtoon & die kruis & bekering van sonde word onderslaan. ‘Menswaardigheid’ staan nou sentraal. Dit is dodelik, want dit is humanisties. Daar word nou uit ‘n humanistiese bril na Jesus gekyk. Dit tas in wese sy godheid aan want daar word afskeid geneem van Sy probleem met sonde – waarvoor Hy gesterf het. Deur lg te ontken m.b.t. sonde. is volgens die Skrif om die bloed & die kruis van Jesus te vertrap & die genade goedkoop te maak & uit verband te ruk in terme van menslike denke oor God – i.p.v. om te buig voor die Woord wat Hy as openbaring gegee het.. Soos iemand iewers gesê het: “Jesus has left the building.” Die uiteinde is akademiese taal in mooi ‘demokratiese’ woorde wat die leuengees weerspieel & wat God uitsluit en Sy Woord misken – asof daar ander opsies buite die Skrif (of selfs daarbinne) kan wees wat deur ‘navorsing’ ontsluit kan word. Dit lei tot deformasie, weg van Reformasie af.
U standpunt nou is nie die standpunt van ‘n man vd ware Christus wat by die Waarheid van God se Woord staan nie, soos hy voorheen gedoen het, toe hy, Dirkie vd Spuy, nog ‘n vaste rots vir die waarheid was nie.
Die tragiek daarvan wil mens laat huil in jou hart – omdat u nou deelneem aan die misleiding weg van God se Woord af & mede-verantwoordelikheid vir die verdediging daarvan neem. U is nou soveel ‘n werk vir bekering terug na die ware Christus as wat die liberale teoloë, Sodomiete & Vrymesselaars in die NG-Kerk self is.
Ek verneem elders dat u persoonlike standpunt die is van die huidige NG-Moreletapark. Is dit korrek? Ek hoop nie so nie. Indien wel, hoe kan u so duplisisties wees? Dit is om met ‘n gesplete tong te praat. Dis een of die ander, nie altwee nie. Dit sou u integriteit & geloofwaardigheid aantas as spreker vir God se wil, & dit afbreek. Mens kan nie so iemand soos u nou is & waar u nou in die openbaar staan, vertrou nie. U kan nie u amp in die moderatuur skei van u persoonlike belydenis nie, want deur dit te doen verloën u beide uself EN Christus Jesus. U is die lidmate, uself en die gemeenskap dit verskuldig om duidelik te maak waar u in wese staan, nl. by watter een van bg twee standpunte. Ek neem egter aan dat u in elk geval die keuse reeds voorheen gemaak het, nl. voordat u tot die moderatuur verkies is, want die video hierbo reflekteer u openbare standpunt.
Kern in hierdie hele saak is Christus Jesus as Verheerlikte, Gekruisigde & Opgestane Heer. Sy werk is deur hierdie (en ander, vorige) ‘besluite’ (en sg. ‘navorsing’) deur die Alg Sinode aangetas, gekontamineer & tersyde gestel. Dit is die dwaalweg. En u vergoeilik dit nou. Dis pynlik vir my.
My oproep tot u is: BEKEER u tot waar u vroeër was – en waar u ‘n voorbeeld vd mens wat vir God staan in die waarheid, was. Gal 1:8-10. As dit vir u nie meer betekenis het nie, skeur my hart vir die toekoms wat u besig is tegemoet te gaan: buite die wil van God. Die einde daarvan is skrikwekkend. Mag die Here u genadig wees!
Bekeer u en draai weg van die dwaalweg van misleiding, weg van Vrymesselaarsdenke, sg ‘navorsing’ oor die saak, ‘ruimte’ vir blatante doodsonde, humanistiese waninterpretasie & verdraaiing vd Skrif as Woord van God & die weg van duisternis waarop u nou is.
Kyk wat het die NGK nou met die heilige instelling vd huwelik as beeld van Christus & Sy bruid, die kerk, gedoen deur enersyds te verklaar dat die definisie van ‘n huwelik vir die NGK nog is tussen een man & een vrou. Maar aan die anderkant is daar ‘ruimte’ vir predikante wat kans sien om burgerlike verbintenisse tussen homoseksueles kerklik in te seën.
Dit is ‘n duplisisme & is dualisties in die kern . U & die NGK dwaal in die humanistiese dualisme in ten einde die punt verby mense te kry. Maar: U het die huwelik soos God dit in absolute terme definieer, geminag & afgeskryf. U spreek met gesplete tong: let op die woordspeling: In kort: Kyk vir die sleepsel van die slang.
Die Dirkie vd Spuy met wie ek geassosieer het, was m.i. ‘n ‘dierbare, eerbare, sterk & wonderlike kind vd Here’. So het ek hom geken. U is dit nou nie meer nie, maar u is nou ‘n vyand van Christus Jesus, of u nou so dink of nie.
Indien u vir Christus is, sou u na die besluit vd Alg Sinode bedank het as Assessor. Nou vergoeilik u met gladde tong die drek wat vanuit die hel self kom.
Dit is waarnatoe kompromie jou bring: Die waarheid van God se Woord staan nie meer sentraal nie & is nie meer primêr nie. Dan word mens ‘n vals profeet. Ek stel dit onomwonde: U is nou een. En ‘n vals profeet is volgens die Skrif ‘n leuenaar & staan onder God se oordeel, skriftuurlik duidelik – tensy hy hom bekeer van sy sondige leuens.
Ek was 22 jaar in die buiteland as diplomaat (VSA, Duitsland, Nederland, Ierland, Verenigde Koninkryk, Afrika), & het ondervinding met alle soorte kerke vanoor die totale spektrum, gehad. Ek kon oor die jare eerstehands sien hoe kerke wat wegbeweeg vd gesag vd Woord, degenereer & deformeer & uiteindelik basies humanistiese Satans-klubs word wat nie veel beter is as Sataniste-‘covens’ nie, maar met die verskil dat hul ‘n Christelike naam het met ‘n Christelike sousie oor, want hulle maak mense ryp vir die hel, maar in die Naam van God. Die NG-Kerk is nou ook daar, maar die NG-Kerk is ver agter sommige van daardie kerke – sommige van daardie ouens ‘bless’ nou al aborsie-klinieke.. Die Nuwe Gay Kerk sal wel nog daar uitkom, ook.
Gaan u dit ook verdedig & ‘ruimte’ daarvoor laat?. En u is deel daarvan? U het verder geval as wat u besef: U dink u staan nog.. Ek wil waarlik & werklik niemand laat hel toe gaan nie, inteendeel. Maar die Skrif is duidelik: Daar is ‘n hel & God verdoem mense daartoe. Maar die NGK lei nou openlik mense na die hel, want diegene wat hul tot Christus Jesus behoort te bekeer, hoef nou nie meer nie. Hul sonde word openlik geakkommodeer & geherdefinieer tot geen sonde nie.. Dit is erge misleiding, veral as dit in die Naam & liefde van Christus gedoen word, want u & die NGK Alg Sinode verteenwoordig nou ‘n ‘ander evangelie’ wat volgens die Skrif ‘n ‘vervloeking’ is.. Deur u herdefiniëring het u soos die Fariseërs die Woord van God kragteloos gemaak, soos Jesus aan die Fariseërs gesê het – en maak u nou u dissipels & volgelinge twee maal so ryp vir die hel as wat hul voorheen was, weer eens in die woorde van Jesus.
Die Alg Sinode (insl uself) & gemeentes & predikante wat die besluit aanvaar & verwelkom, is nou na my mening ‘n Sinagoge vd Satan waar met ongoddellikheid gehoereer word. Ek wil nie totaal veralgemeen nie: Die caveat bestaan steeds dat daar poele van waarheid binne die NGK is. Maar duidelik is u nie deel daarvan nie.
Hoe kan lig met duisternis gemeenskap hê? Die Skrif is duidelik: Draai van sulke mense af weg. Moenie gemeenskap hê met hulle nie. Dit is God se opdrag in die Skrif. Gemeentes & predikante wat dus die Alg Sinode se besluit verwerp, moet diep hieroor nadink – maar daar is nie eintlik veel om oor na te dink (of sg. ‘navorsing’ te doen) nie. Net bekering bly oor, terug na die waarheid, weg vd dodelike kanker af.
Indien daar wel ‘navorsing’ gedoen moet word oor die saak, sal die NGK ook die volgende uitstaande bronne raadpleeg, nl.http://www.mygenes.co.nz/ (waar die jongste wetenskaplike navorsing oor homoseks te vinde is – en dit is nie in die Nuwe Gay Kerk se guns nie) en ook http://www.robgagnon.net/ asook http://www.ligonier.org/search/?q=homosexuality . U sal daar vind dat die argumente vd Taakspan vd NGK oor hierdie saak effektief weerspreek word & hul sielkundig-humanistiese eksegese ontmasker word. Terloops: die Taakspan se verslag aan die Alg Sinode is een vd swakste dokumente oor so ‘n ernstige saak wat ek nog ooit gelees het – en ek het baie dokumente by sinodes, kerkvergaderings, e.s.m. oor 22 jaar in die buiteland onder oë gehad. Dit is ‘n prag-voorbeeld van klimaatskepping. Selfs ‘n pleb soos ek egter kan die gate sien in die argumentering & in die omgang met die Skrif. Die Skrif-voorbeelde wat gebruik is, word misbruik & half-weg beredeneer, asook uit konteks vd Skrif aangehaal. Die Ou Testament (voor Christus) en die Nuwe testament word nie in perspektief geplaas nie. Christus se Kruiswerk & Bloed as Redder van sonde & bekering & berou oor sonde word totaal geignoreer, en nêrens eens genoem nie.. Die Skrifwoorde oor homoseks (Sodom) word gerelativeer & gerelegeer tot relatief tot ‘destyds’ se wêreldbeeld – asof God ook verander, soos die wêreldbeeld verander. (Sê die Skrif nie êrens in Hebreërs dat Christus “gister, vandag, more & tot in ewigheid, dieselfde” is nie?). Deurgaans word die ‘menswaardigheid’, ‘pyn’ en ‘swaarkry’ van ‘gays’ beklemtoon & aanbevelings & manipulatiewe klimaatskepping op grond daarvan gemaak, maar terselfdertyd ‘bely’ dat ‘die Woord’, ‘die Gees’ & ‘die Gereformeerde tradisie’ die deurslag moet gee = lg. is werklik alles leuentaal in die konteks van die verslag. Daar word geskryf van die wonderlike permanente verhoudings & ‘commitment’ van homoseksuele paartjies wat graag die seën vd kerk wil hê omdat hulle Christene is, ens. Natuurlik word nêrens melding gemaak vd stinkend-vuil-perverse aksie van veral anale seks by manlike homoseksueles nie. Op elkeen van die Taakspan se argumente in die verslag is daar ‘n klinkklare antwoord in die Woord. Die NGK (Nuwe Gay Kerk) is inderdaad op ‘n Nuwe Gay koers wat na die verderf lei…
Dit is ‘n tyd van ernstig bid vir onderskeiding. Maar daar is geen tyd of ruimte meer vir kompromie nie. Kompromie het die NG-Kerk gebring waar hy vandag is. Ek se dit o.g.v. vorige besluite vd Alg Sinode soos m.b.t. die duiwel & ook m.b.t. Belhar & ander sake soos saamwoon voor die huwelik. Geen ware Christen kan homself & sy kinders aan hierdie blatant-duiwelse dwaalleer vd NGK se Alg Sinode blootstel nie.
Matt Walsh skryf: “No, Christianity Should Not ‘Welcome’ or ‘Include’ Your Sinful Lifestyle. Jesus never uttered the word “lifestyle,” much less did He preach that they all ought to be tolerated. Recently, we’ve started referring to sins as “lifestyles” and pretending that this rhetorical maneuver somehow changes the morality of the issue. It doesn’t. A sin is still a sin, and He instructs us all to “go and sin no more” (John 8:11), which often means dramatically altering our lifestyles. Indeed, when people came to follow Him in Scripture, He told them to first leave their earthly pleasures behind and then continue along the road (Luke 18:22). He made it very clear that there is in fact a correct lifestyle, a correct way to live, and that way is narrow. Matthew 7:13 tells us the broad and “inclusive” road is the one that leads to damnation. You must choose, then, to walk through the right path, the narrow path, but it will be difficult and demanding, and it will not and cannot be widened to include you.”
U staan nou self voor d situasie dat u as persoon tog sekerlik nie kan weier om te kies om nie as Dirkie vd Spuy self ongoddelike ‘huwelike’ te voltrek & in te ‘seën’ nie. Gaan u daaraan deelneem? U het nou ‘n selfgeskepte ‘morele’ verpligting om dit te doen, want u het deelgeneem & verantwoordelikheid aanvaar met u vergoeiliking daarvan aan die verloop van sake soos dit nou staan. Dit is een konsekwensie van die besluit waaraan u deelgeneem het.
Deur die heilige instelling vd huwelik aan te tas het u & die NGK nou die deur oopgemaak vir verdere konsekwensies. Watter gronde het u & die NGK nou moreel om een man met meerdere vroue nie in die huwelik in te ‘seën’ nie? Of andersom? (Poligamie). Wat van Poliamori: nl. seksuele verhoudings met meerdere ander met hulle toestemming? Of om ‘n kommune van homoseksueles in die ‘huwelik’ in te seën nie? Wat van bi-seksualiteit (seksueel na beide kante toe) : Indien mense kom na die NGK om in te ‘seën’ dat hul ’huwelik’ dit bevat? Of gaan die NGK dan nou sy eie definisie of grense daarstel, nadat God se grense deur die NGK versaak is? Sal daardie nuwe grense dan nou geld tot die tydsgees weer die Algemene Sinode daarby bring om sy eie nuwe definisie te verander? En sal u dan mede-verantwoordelikheid neem daarvoor? Die probleem & dilemma waarin u nou is, is dat of u nou of later by so n nuwe (vloeibare) gruwel-definisie betrokke is of nie, u het reeds verantwoordelikheid daarvoor weens die stap wat u nou geneem het, die duisternis in. Verwag u dat God in Sy genade saam in so ‘n stap sal ingaan wat deur humanistiese denke deur die mens self bepaal is? God se genade het immers grense soos deur die Woord daargestel vir Sy Koninkryk? Sy genade het intrinsiek met bekering te doen. Sien u nie waar u u nou bevind nie? Die Vader sal in Sy genade voortgaan om mense wie Hy kies as Sy eie, tot Sy eer uit te haal daaruit deur hulle te trek deur bekering terug na die Lig in Christus Jesus, die Kruis & die Opstanding. Maar Hy sal virseker nie Sy seën gee op die werke van die duisternis nie. Mag Hy u daar uithaal!
Persoonlik glo ek dat die tyd ryp is vir ware kinders vd Here om uit die NG-Kerkverband te tree, want die NGK se Algemene Sinode (en u daarby ingesluit) hoereer nou buite God se koninkryk. Jammer om so hard te wees, maar: Dit is rebellie teen God & Sy skeppingsorde van man & vrou. Hoe kan mens nog binne so ‘n kerkverband bly & deel wees daarvan, wat die Satan openlik dien & hoereer in rebellie teen God met hul goedkeuring van ‘n perverse leefstyl (eerder doodstyl)?
Hier is ‘n voorbeeld van man wat die Here se pad geloop het: http://www.crossmap.com/blogs/raised-by-gay-parents-he-shocked-them-by-coming-out-as-a-christian-and-then-a-pastor-6963 Volgens die NG-Kerk-Taakspan is dit die uitsondering – en is dit eintlik ‘n probleem wat spanning veroorsaak. So ‘n uitsondering is nie vir Christus belangrik nie? Hy, Christus Jesus, sal vir seker nie Sy seën oor die Nuwe Gay kerk uitspreek nie. Sy weg is anders – Christus sal aanhou om mense te red vd dóódstyl wat u nou bevorder. En die uiteindelike konfrontasie met Christus gaan nie goed wees vir u-hulle nie.
Gays sal nooit totaal aanvaar word soos die Nuwe Gay kerk dit nou gedoen het nie, nl. om ‘ruimte’ vir hulle sonde te skep nie. Die Waarheid van Gods Woord, nie humanistiese denke nie, sal altyd die maatstaf bly – want die waarheid kan nooit verander nie, en dit haal mens later in, op watter vlak ookal, wanneer ookal. Homoseksueles sal deur ware kinders vd Here altyd na die kruis van Christus gewys & begelei word. Die getuienis teen diegene van hulle wat in rebellie teen God bly, sal dus altyd weer by hulle uitkom – tot & met die finaliteit van die oordeelsdag toe.
Die tragiek is nou dat die NGK – met u inkluis – hulle nou die ‘ruimte’ gee om die pad na die hel te loop, en hulle sowaar aan te help op die pad van vermyding van bekering tot die Kruis & op pad na die ewige verdoemenis.
Die ergste vir my is dat u dit weet: U wéét dat u weet….
Jes 66:2-5 stel dit so duidelik: “Ek het alles gemaak en so het alles ontstaan, sê die Here. Ek slaan ag op die mens in nood, op dié een wat berou het oor sy sonde, wat ontsag het vir my woord….Hulle het besluit om hulle eie kop te volg, hulle is lief vir hulle afskuwelike afgodsoffers.
Daarom besluit Ek dat hulle gestraf moet word en bring Ek verskrikking oor hulle. Toe Ek geroep het, het niemand geantwoord nie, toe Ek gepraat het, het niemand geluister nie; hulle het gedoen wat verkeerd is in my oë, hulle het gekies vir wat My nie aanstaan nie. Hoor die woord van die Here, julle wat ontsag het vir sy woord…”
Wat gaan u, ds Dirkie, se keuse wees?
Somerset (Sommie) Morkel, Posbus 12031, Queenswood 0121
Hier is Ds van der Spuy se antwoord:
Ek erken die ontvangs van jou epos en dat ek dit wel gelees het, hoe pynlik jou veroordeling ook al was.
Ek het jou e-pos aangestuur vir die vervaardiger van die video waaruit jy jou afleidings gemaak het en waarna jy verwys het, waar daar slegs 3min gesny is uit ‘n 15min opname.
Ek verseker jou dat ek hierdie brief na die Here gevat het en Hom vertrou om met my verder hieroor te praat.
Dirkie vd Spuy
Leier: Moreletapark Assosiasie
T: 012 997 8066
64 thoughts on “Ope brief aan Ds Dirkie van der Spuy”
Baie dankie Sommie. Dit wat jy hier die moed het om te doen, het ek ook gevoel, maar niks daaraan gedoen nie. Mag Ds Dirkie dit op een of ander manier te lese kry.
21/10/2015 at 12:14 pm
Ek dink nie Ds van der Spuy se antwoord sê veel nie. Die 12 minute wat uit die video gesny is, gaan dit baie verander aan wat gesê is in die drie minute?
DIt is hartseer./
25/10/2015 at 4:35 pm
Hoor wat u sê, maar dit verander eintlik niks aan die hele gesprek nie, want die blote feit dat aan Moreleta gemeentelede ‘n kennisgewing gestuuris om pertinent aan te toon wat Moreleta se standpunt oor dieselfdegeslag-huwelike is, teken ds van der Spuy saam met die Moderator die Pastorale Brief en asssosieer hy homself persoonlik daarmee. Die argumente wat deurentyd na vore kom, is vir ons as gewone lidmate eenvoudig nie aanvaarbaar nie.
Om te dink dat ‘n gay dominee op die kansel staan en die gay pastorie-moeder sit voor in die kerk met hulle pragtige aangenome baba gaan my verstand te bowe. Die ou babatjie word groot en eendag gaan die babatjie groot word en sê I want my mommy!
Daar bestaan nie iets soos gay-huwelike nie! Wat ons betref is daar net een legitieme huwelik en dit is deur God persoonlik ingestel. Toe Adam uit sy diepe slaap wakker word en hy kyk en sien die pragtige maat wat God vir hom geskep het toes sê hy HU-WIL-IK bly! God het die man en die vrou een in liggaam en siel gemaak, hoekom het hy dit gedoen sodat daar ‘n nageslag kan wees sê Mal 2.
Ons kan nie die ding van gay-huwelike aanvaar nie! Dit skree ten hemele! Ons kan nie al die slim stories waarmee sinodegangers vorendag kom aanvaar nie, want hoe is dit dan dat sowat 88 NEE gestem het. Waar pas die oop Bybel in die prentjie! Dis eintlik heel maklik! Vanaf ongeveer 2002 het ek deurentyd insae in die studiestukke van die sinodes gehad en dit is nogals interressant hoe met die Woord van God omgegaan is.
Ons as gesin plus nog ‘n ander gesin en jarelange vriende is vir baie jare deur die ding van gay-seuns! Om gay te wees is nie as sodanig sonde nie, maar die oomblik wat daar sprake van home-seks is, is dit sonde. Sê die Moderator vanoggend oor RSG – as twee manne trou is hulle geregtig om dit wat ‘n huwelik bied in terme van gemeenskap en dit is niks anders nie as homoseks.
Nee wat, die 102 wat JA gesê het en waarop die Moderator so “TROTS” is het met hulle eie vooropgestelde brille na die sitting gekom en ast’ware die Bybel gemaak pas by die druk van die wêreld. Want die wêreld is SIEK verby! Maar dis nie snaak nie – dit gaan gewoon gebeur – die Woord maak as deurentyd attent daarop.
Ons hoop regtig dat daar ‘n dringende spesiale sinode sitting gehou sal word al is dit met rooi gesigte om te gaan herbesin!
21/10/2015 at 1:04 pm
Ds Dirkie het ontvangs erken. Hier is sy respons:
From: Antoinette Louw [mailto:dvdspuy@moreleta.co.za]
Sent: 21 October 2015 09:59 AM
Subject: FW: OPE BRIEF AAN DS DIRKIE VD SPUY
Pieter Jacobs said:
22/10/2015 at 5:59 am
Terloops Dirkie se verval en afval het reeds begin toe hy vreemde vuur aanbied wanneer hy die Here, die ewige Koning, die onverganklike, onsienlike, enigeste God, aanroep terwyl een of ander musiek in die agtergrond speel. Nee, Dirkie jy is nie veroordeel nie maar beoordeel enkel en alleen na aanleiding van jou dubbelhartigheid, jou gesplete tong en verdraaide opvattings. Hoor die Woord van die Here: Ellende wag vir die wat sleg goed noem en goed sleg, wat duisternis lig maak en van lig duisternis, wat bitter soet noem en soet bitter.(Jes5:20) Bekeer jou, draai om! voordat die Here jou oorgee aan jou eie verdraaide opvattings. “Ontwaak en staan op, die gevaar is so groot – wie kies o verdwaasde, bo lewe die dood.”
22/10/2015 at 6:24 am
Pieter, daar is genoeg tekste, veral in die Psalms, wat sê ons moet God met snaarinstrumente en tromme loof. ek dink nie die musiek wat in sy gemeente gespeel word is hier van belang nie.
Verder moet almal wat hier lees asb verstaan dat hierdie nie ‘n Dirkie-bashing draad is nie. Sommie het die brief geskryf in liefde, om hom tot inkeer te roep.
22/10/2015 at 6:51 am
23/10/2015 at 9:23 am
Ek huil saam met die baie wat nou verward is. Ek het my rug gedraai op ons plaaslike Ng Gemeente nadat hulle vrymesselaars op die kerkraad toegelaat het. Die skrif is aan die muur. So hartseer n mens se hele menswees word aangetas.
25/10/2015 at 3:48 pm
Sommie baie dankie dat jy glo ek nie net met die moed van jou oortuiging ‘n ope brief aan ds van der Spuy gerig het nie, maar dat ek glo dit regtig olv die Gees geskied het. Ek stem heelhartig met jou saam. Dit gaan hoegenaamd nie oor veroordeling nie, maar eerder oor die aanpraat van iemand wat die spoor byster geraak het. Hoeveel keer het Paulus dit nie moes doen nie. By geleentheid het Jesus selfs die Fariseërs as witgepleisterde grafte aan gespreek. Die woorde dwaal, dwaling, dwaalleraars, dwaling, wee, valse, vals profete, lieg, leuenaars kom tientalle kere binne konteks voor. So, as iemand voel os veroordeel dan moet dit dan maar so wees, want dit is nie die bedoeling.
Gaan ons die “15 minute video” so stuk-stuk te siene kry? Hier is nog ‘n stukkie (die agtergrond ens is dieselfde) – op NGK se Facebook gekry: https://www.youtube.com/watch?v=0z0E5HkbL0U
Ek lees met groot belangstelling Sommie se brief en kan nie anders as om saam te stem dat mens nie twee standpunte kan regpraat nie, maar ek wil onmiddelik byvoeg dat dit nie om Dirkie van der Spuy gaan nie – dit gaan om ‘n KERK wat die spoor verloor het – die persoon is maar net ‘n klein vissie in ‘n groot poel
Ek is jare gelede weg uit die NGK weens my oortuiging oor die doop (gaan dit nie nou ophaal nie, belowe !!) Ten tye van ons verskyning voor die Dagbestuur, en ons verwysing na wat die Woord oor die onderwerp se, was daar pertinent aan ons gese: “Hier maak ons soos die Leerstellings van die Kerk se”
Sedert daardie dae het ons baie rond beweeg en betrokke geraak by kerke buite die NGK en iets wat my bygeval het, is dat mense (lidmate) se bande aan die kerke redelik los en hulle nie so lojaal is nie. As daar dinge binne die geledere mense nie welgeval nie, vat hulle die pad
Daarenteen sal NGK lidmate dit nie doen nie. Daar word gewroeg en gewroeg en u sien hoe die Kerk agteruit gaan in areas wat glad nie meer naastenby Bybels is nie en tog hou u vas. Selfs die kwekelinge word met ander doktrines volgestop. As iemand vir my moet se dat daar ‘n “ander Jesus” in die kerk waar ek aanbid aanbid word, sal ek so ver hardloop as wat liewe Jesus grond gegee het
Kan ek myself wyd oopmaak en se: U is so gebind aan kerklike leerstellings dat met die tyd saam selfs hierdie groot debakel sal gaan le. Dit gaan nie om kerkleiers nie, dit gaan om ‘n binding
Mag die ware God van die Bybel, in al sy glorie, u oe oopmaak en mag u verby my woorde kyk en sien wat ek vir u probeer se
Ad Deo gloria !!
31/10/2015 at 11:28 am
Die omdraai van Dirkie op sy ingeslane weg in die ondersteuning van die AS besluit is vir my voorop. Indien hy egter volhard om saam met die AS die gesag van die Here in sy Woord te negeer, is daar ‘n waarheids beginsel wat Moreleta gemeente nie kan ontvlug nie. Die gemeente verklaar: Die gemeente se deure staan met die liefde en deernis van Christus oop vir alle mense. Wanneer ‘n persoon egter in enige sonde volhard kan hy/sy nie in ‘n leiersposisie (leraar, personeel, bestuurslid, bedieningsleier of aanbieder) in ons gemeente dien nie. “Moenie meedoen aan die vrugtelose van die duisternis nie, maar stel dit eerder aan die kaak.”
René Nortjé said:
Ek tel die Kerkbode (23 Okt) op. Ek kan nie my oë glo as ek na die foto kyk nie. Ek voel innerlik ontsteld (eintlik naar op my maag). Is dit die kerk waarvan ek deel is? Ek blaai om. Dit voel of iemand my wind uitslaan: “Oom Dirkie het die Pastorale brief geteken. Ek kan dit nie glo nie, wat glo hy dan?”. Ek hoor van die ope brief aan Oom Dirkie. Ek lees dit en voel die heeltyd dit is hoe ek ook voel (al is van die woorde/stellings dalk kras volgens sommige mense?) – maar ek beleef dit as ‘n innerlike uitkreet van teleurstelling en pyn – voel ons is te na gekom en uitverkoop.
Dankie Somerset dat jy gehoorsaam was. Die Here het nooit die waarheid versag nie – solank daar ‘n gesindheid van WARE LIEFDE teenwoordig is, en ek het dit beleef. Dit is net die wat nie daarvan hou om met die waarheid gekonfronteer te word nie, en wat aan SENTIMENTELE LIEFDE glo wat dit gewoonlik as kras en afbrekend beleef – tot hulle die Lig sien!
Oom Dirkie, ja, wat kan ek sê. Vir jare was jy my, en ander se rolmodel – maar nou? Ons het nog hoop gehad dat jy ons kan help om die “Vernuwende Denkers” met al hul vreemde teologie wat so ver van die waarheid verwyder is, aan die kaak te stel – en dat die Kerk – God se Kerk – weer kan word wat dit veronderstel is om te wees. Maar weer het mens net besef – “moenie op prinse vertrou nie”, maar net op die Here.
Dankie Here dat U nooit U kinders sal versaak nie, en dat U altyd die waarheid laat seëvier. Dankie dat U nog altyd U Kerk, die WARE KERK, beskerm het – dat al moet ‘n reus val, U ‘n nuwe liggaam sal laat opstaan uit die as – ‘n liggaam wat aan U en U alleen getrou sal wees. As dit dan die pad is wat ons moet stap- weet ons U is saam met ons want waar U geëer word, daar is U! Amen.
Miskien net nog ‘n laaste vraag: Hoe gaan Moreletapark bogenoemde saak hanteer?
04/11/2015 at 5:16 pm
Die vraag bly staan, ja: Hoe gaan Moreletapark gemeente ds Dirkie se posisie hanteer?
Hul amptelike standpunt verskil drasties vd Alg Sinode s’n, tog is hy die leier vd Moreletapark Assosiasie.
Die dae van kompromie is verby – hulle sal moet kies.
06/11/2015 at 10:35 am
Ek sal ook baie graag wil sien hoe Moreletta dié ding gaan vorentoe neem! Ons as gesin het ook 5 of 6 jaar gelede die NGK verlaat, my pa was selfs ‘n NG predikant.
Ek het het ‘n baie groot bekommernis/problem, en dit is dat die wêreld die AS se uitsprake en besluite as die algemene sienning van die “wit” mense in Suid Afrika sien betreffende moffies op kansels! Die AS se posisie default ongelukkig om so ‘n persepsie aan te blaas en te versterk onder die res van die wêreld. Menseregte is ‘n absolute euwel, dis waar al die gemors begin het, en teoloë wat te veel tyd op hande het om al hierdie gemors uit te dink.
04/11/2015 at 5:19 pm
‘n Verdere aspek wat ter sprake kom, is die konsekwensies vd Alg Sinode se besluit.
Ek het die volgende vandag op Facebook gepos n.a.v. hierdie web-koppeling:
SAL DIE NG-KERK DĺT OOK NOU ‘INSEËN’…?
[Hoe kan hulle dit weier…? Nie sommer maklik nie…]
Wanneer jy God se beginsels verlaat, is jou pad oop verderf toe.
En lei jy ander saam met jou daarheen.
Die NG-Kerk teoloë wat die Algemene Sinode se besluit ondersteun & deurgevoer het & dit goedpraat & ‘ruimte’ daarvoor laat, is aandadig aan godslastering omdat hulle God se weg van bekering & verlossing van sonde tot Jesus Christus onderslaan – en weglaat ter vergoeiliking vd gruwelike sonde van Sodom.
Hulle is op die ‘slippery slope’ waarvan die einde die verderf is.
Hoe mense nog binne so ‘n kerk kan bly wat ‘n sinagoge vd Satan geword het, is ‘n ope vraag waarmee elke NGK-lidmaat gekonfronteer behoort te word.
Jy, liewe NGK-lidmaat, bevind jou dalk tussen diegene wat reeds deur God OORGEGEE is aan hulle sonde:
DIT is die NGK: die Nuwe Gay Kerk, wat in God se oë ‘n ‘vervloeking’ is omdat in rebellie teen God se Wil & God se Woord ‘n ‘ander Jesus’, ‘n “ander evangelie” gepredik word, aldus Paulus….:
Maar ook diegene wat ‘neutraal’ hierin staan, is deel vd probleem & is deel vd rebellie teen God.
Deur jou stilte & jou neutraliteit & jou sit in die kerkbank & in jou ‘comfort zone’ omdat jy ‘n ‘kerk’ liefhet (wat geen kerk meer is nie) & jou ‘kerk’ & jou tradisie meer liefhet as die Waarheid, mishaag jy die Here Jesus wie vir sondaars aan die kruis gesterf het sodat hulle kan vrykom van hulle sonde.
God sal jou uit Sy mond uitspoeg, want Jesus het gesê: “Wie nie vir My is nie, is teen My. Wie nie die skape bymekaarmaak nie, jaag hulle uitmekaar.”
Hy het ook in Openbaring gesê dat hy die loues uit Sy mond sal uitspuug.
Hier is die Nuwe Gay Kerk:
Rom 1:24: “Therefore God gave them up in the lusts of their hearts to impurity, to the dishonoring of their bodies among themselves, 25 because they exchanged the truth about God for a lie and worshiped and served the creature rather than the Creator, who is blessed forever! Amen. 26 For this reason God gave them up to dishonorable passions. For their women exchanged natural relations for those that are contrary to nature; 27 and the men likewise gave up natural relations with women and were consumed with passion for one another, men committing shameless acts with men and receiving in themselves the due penalty for their error. 28 And since they did not see fit to acknowledge God, God gave them up to a debased mind to do what ought not to be done.” (ESV)
06/11/2015 at 5:58 pm
Beste Somerset,ek ken jou nie, maar ek ken vir Dirkie. Goed, baie goed. Hy is my kollega en vriend vir die afgelope 18 jaar. Ek is sy kollega by Moreletapark. Terwyl ek jou veroordelende, liefdelose brief lees, wonder ek daaroor of iemand van jou statuur en Skrifkennis, nie daaroor gewonder het of Matteus 18:15 dalk ‘n beter, Bybelse pad sou wees nie? As jy verskil van die AS se standpunt oor die SGV is dit mos jou reg om daaroor beswaar te maak. Soos baie individue, gemeentes, Ringe en Sinodes doen. Waarom vind jy dit nodig om vir Dirkie in die openbaar uit te sonder, te veroordeel, aannames te maak en dit dan die wereld in te stuur?
Dirkie Van der Spuy is ‘n besondere instrument in die Hand van ons Here. Sy liefde vir die Here vind weerklank in sy ywer om tydig en ontydig mense te help om in ‘n liefdevolle verhouding met God te kom. Hy laat geen geleentheid verbygaan om vir mense te bid en aan te moedig om hulle saak reg te maak met God nie. Sy reaksie op jou brief is ‘n voorbeeld van sy karakter. Hy volg nie jou voorbeeld om jou as persoon in die openbaar aan te val nie, maar noem dat hy oor die brief sal gaan bid. Dit is nie net mooi praatjies nie, maar sy bedoeling.
Somerset, doen die eerbare ding en neem jou persoonlike saak persoonlik met Dirkie op sonder om dit in die openbaar aan die groot klok te hang. Sy deur staan oop vir jou.
06/11/2015 at 6:42 pm
Baie dankie vir jou nota hier.
Ek wil graag die volgende noem.
Ek vind nie Somerset se brief liefdeloos nie. Inteendeel. Hy skryf, “Ek vra by voorbaat verskoning vir sommige wyses waarop ek my uitdruk, maar: weens die feit dat ons nou hierdie punt met die NGK bereik het, kan ek nie anders nie.” Ek sien dit as iemand wat deur liefde gedring word om te praat, wetend dat hy self ‘n sondaar is wat genade obtvang het.
Die pyn wat die AS sinode se besluit veroorsaak het is onberekenbaar. Ek ontvang gister ‘n harverskeurende brief van ‘n emirius predikant wat homself dolerend verklaar. Die skade wat die AS se besluit potensieel kan veroorsaak deurdat sondaars nie hulle sonde bely nie en God se woede oor hulle sonde self moet dra is in ewigheid onberekenbaar. Hoe bereken mens die koste van ‘n siel wat verlore gaan? Aan die lewe van die Seun van God?
Hendrik, in die lig van wat op die spel is: kosbare gay mense se ewige siele wat verkoop word vir die vlietende eer van mense, hoe kan Somerset stil bly?
Ek weet nie of jy al by n tugsaak betrokke was nie. Ek was al. Mattheus 18 verwys volgens ons Kerkorde na private sondes. Openbare sondes wat openbare aanstoot gee word nie op die Mat 18 manier hanteer nie maar op die Galasiers 2 manier.
GALÁSIËRS 2:14 AFR53
Maar toe ek sien dat hulle nie reguit loop volgens die waarheid van die evangelie nie, het ek vir Petrus in teenwoordigheid van almal gesê: As jy wat ’n Jood is, soos ’n heiden lewe en nie soos ’n Jood nie, waarom dwing jy die heidene om soos Jode te lewe?
Volgens die Bybel se beginsels word openbare sondes in die openbaar aangespreek. En ds Dirkie se sonde is in die openbaar gepleeg. Hy is medepligtig aan godslastering, volgens 1 Joh 1:10. As ons dit wat God sonde noem tot nie-sonde verklaar, verklaar ons God tot leuenaar.
Na die 2e wêreld oorlog is die vraag gevra, as ‘n soldaat opdragte uitvoer, kan hy skuldig bevind word aan oorlogsmisdade? Die antwoord is ja, geen soldaat mag immorele opdragte uitvoer nie, dan is hy skuldig.
Ds Dirkie verontskuldig hom op grond van die feit dat hy sy plig as Assessor uirgevoer het deur die vergadering se besluit te propageer bo sy eie opinie. Die probleem is, die vergadering se besluit is immoreel. Soos ‘n soldaat het hy die verpligting gehad om ‘n waarde besluit te maak, en hy het gefaal.
Ek glo dat as ds Dirkie werklik erns maak met God in gebed en Bybelstudie oor die saak sal hy as assessor bedank en homself van die AS 2015 distansieer.
Maar dit is tussen hom en God. Intussen kan ons hom maar net in liefde aanspreek, soos Paulus in Antiogië met Petrus gemaak het.
Dankie, Wynand, vir jou antwoord op Hendrik Saayman se skrywe hierbo.
Dit was inderdaad ‘n diep stryd vir my om die brief te skryf, want ek is self ‘n sondaar wat worstel.
Die Skrif is ons riglyn in die beoordeling van alle dinge, daarom is Hendrik Saayman ook reg om mens na die Skrif te verwys.
In die ope brief het ek egter reeds die stelling wat hy nou na die tyd maak, beantwoord.
Dirkie vd Spuy is ‘n openarbare figuur & het sy standpunt in die openbaar bekend gemaak.
Dit verleen elke mens (ook nie-Christene) die reg om hom in die openbaar aan te spreek daaroor.
Wat my hinder, is dat Hendrik die goeie eienskappe van ds Dirkie – wat ek toegee & steeds onderskryf – gebruik om te regverdig dat mens hom nie in die openbaar mag kritiseer nie.
Die ope bief gaan oor skade wat ds Dirkie aan die Koninkryk van Christus in die openbaar aanrig deur ruimte te laat vir ongoddellikheid in die kerk & dit verdedig – ten spyte daarvan dat hy klaarblyklik op persoonlike persoonlike vlak vd besluit vd Alg Sinode verskil.
Hy is as Assessor onderworpe daaraan om uitvoering te gee aan die besluit – of hy moet bedank.
Daar is dus ‘n duplisisme in sy benadering.
Dit is spreke met ‘n gesplete tong.
So ‘n mens kan nie vertrou word nie.
Hoe ‘goed’ iemand ookal is in sy persoonlike benadering tot mense, verskoon tog nie dat wanneer so ‘n persoon dwaal, hy aangespreek behoort te word nie.
Is ds Dirkie nou weens sy erns op persoonlike vlak met mense, verskoon daarvan dat hy nie betig mag word wanneer hy (in die openbaar) dwaal nie?
Is daar nou ‘n weegskaal waar mens se goeie dade een kant geweeg word & dit dan swaardeer weeg as die waarheid van God se Woord?
Dit laat my die afleiding maak dat Hendrik in dieselfde bootjie is: nl. die liefde vir ‘n liefdevolle & goeie kollega is sterker vir hom as die Waarheid van God se Woord.
Dit is humanisties.
Dit beteken sy liefde vir Dirkie is sterker as sy liefde vir Christus – want dit is waaroor die ope brief gaan, nl dat Dirkie Christus versaak het in sy duplisisme & dualisme in hierdie saak.
Dit is waaraan mens sy ware karakter (en joune) beoordeel, Hendrik, nie aan sy goeie werke met mense nie, want die Skrif sê dit tog duidelik dat “ons hoogste en edelste werke voor God soos ‘n wegwerplike kleed” is.
Dit is dus geen geldige punt in hierdie debat nie, maar toon eerder dat jy tragieserwys die humanistiese inslag & menslike lojaliteit verkies bo die Waarheid vd getuienis vir Christus Jesus wat uitgebring is – sonder om enigsins op die punt wat uitgebring is & waaroor alles draai, in te gaan.
Mag ek daarop wys, dat die grootste liefde die liefde vir die Waarheid is.
Het Christus nie iets gesê soos ‘Wie vader & moeder [ens] bo My liefhet het aan My geen deel nie”?
Ek veroordeel nie vir Dirkie vd Spuy nie.
Die profete van ouds & die Apostels het nie mense veroordeel nie.
God is die een wat oordeel.
Hulle het egter God se boodskap [soms baie skerp & hard] oorgedra met die onderskeidingsvermoë wat die Heilige Gees hulle gegee het.
Geestelik hardhorendes & rebellerendes het dit as hard & liefdeloos ervaar & die profete & Apostels doodgemaak.
Ek is maar in die amp vd gelowige ook profeet, priester & koning in die [baie, baie] kleine.
Ek waardeer die opmerking oor Dirkie se deur wat vir my oopstaan.
Ek het juis gewonder of ek hom nie moet gaan sien sodat hy my ware gesindheid kan sien nie, nl. dat ek hom nie veroordeel nie, steeds waardering vir hom as mens met besondere kwaliteite het, hom sal bemoedig om die waarheid na te streef i.t.v. die getuienis wat ek gedring was om teen hom uit te bring & saam met hom sal bid vir dit wat hy in sy respons aan my gesê het.
Ek sal hom kontak.
10/11/2015 at 9:41 am
Hierdie aanhaling se so baie oor lojaliteit:
‘The church is the house of God; he dwells there. The church holds forth the Scripture and the doctrine of Christ, as a pillar holds forth a proclamation. When a church ceases to be the pillar and ground of truth, we may and ought to forsake her; for our regard to truth should be first and greatest.’ – Matthew-Henry.
(Gekry van Daan Nortier, met dank)
Annerie Mouton said:
04/12/2015 at 4:20 pm
Ds Dirkie was ook my geestelike rolmodel. Vir jou het ek ook respek gehad. Ek is tot in my siel geskok en hartseer nadat ek daai Youtube van ds Dirkie gekyk het. Ds Dirkie het oor baie jare talle paartjies na die Here Jesus gelei en ons uitgedaag om geen kompromie met die wereld te maak nie.
Geld Matt 18 werklik wanneer ‘n kerkleier op YOUTUBE die gesag van die Skrif versaak en wegkruip agter sy posisie in ‘n polities-korrekte Algemene Sinode? Is Gal 2 nie meer van pas nie?
Ds Dirkie, daars ‘n tyd vir bid, maar daars ook ‘n tyd om op te hou bid en duidelike kompromie met die tydsgees te staak. U is ‘n geestelike vader vir honderde indien nie duisende jong gelowiges. Stel jou voor: Timoteus en Titus verneem Paulus praat van ‘n ruim huis waarbinne gay paartjies in seksuele verhoudings kan wees. Paulus stem persoonlik nie saam nie maar skep ruimpte daarvoor.
Ek saam met ander gelowiges huil oor ds Dirkie se optrede ….
09/11/2015 at 9:29 am
Ek kan nie glo dat julle so kan bly vasklou aan ‘n instansie wat soveel “onberekenbare pyn” veroorsaak het nie
Dietrich Bonhoeffer se antwoord was op hoekom hy uit die Nazi beheerde kerk bedank het, eerder as om die strukture van binne te beveg. Dit help nie om in die teenoorgestelde rigting te hardloop binne in ‘n trein wat in die verkeerde rigting beweeg nie !!
Gebruik julle kragte meer effektief. Bravo aan die 80 predikante wat uitgeloop het !!
Uitstekende aanhaling van Bonhoeffer, Bruce, en baie toepaslik.
Die Nuwe Gay Kerk het reeds die stasie verlaat & is op volstoom (soos Prof Johan van Rensburg, self ‘n NGK-teoloog in die Vrystaat, sê: Die NGK is reeds in die stroomversnelling = dus na benede & kan nie meer terug nie).
Al opsie is om uit te klim & die trein aan God oor te gee wie hopelik in Sy genade die dwase in die trein tot insig sal bring.
Daarbinne kan geen ware kind van God meer bly nie.
09/11/2015 at 2:43 pm
Amen, Brother, amen !!!
Lourens Strydom said:
09/11/2015 at 9:01 pm
Hendrik, as jy, Dirkie vd Spuy of wie ook al dink dat julle nie aanspreekbaar is nie, is jy totaal en al verdwaal. Die God wat ek dien, die Skepper van die hemel en aarde is nie ‘n aannenemer van persoon nie. Julle wat nie kan opstaan vir Jesus Christus en Sy Woord nie moet eers aangespreek word, want julle is besig om te dwaal en die skape wat onder julle toesig is saam met julle die ewigheid in te sleep. BEKEER julle voor dit te laat is. DOEN die eerbare ding en VERNEDER julself.
09/11/2015 at 10:19 pm
My vraag is…is daar enige Pretoriase gemeente wat saam met hulle plattelandse eweknieë, die AS se besluit verwerp? Selfs net een? Waar laat dit ons stedelinge wat skielik moet bontstaan en nog kommer oor watter saggemaakte half-waarhede aan ons verbondskinders voorgehou gaan word, onder die dekmantel van wêreldse aanvaarding (weliswaar van volharding in sonde), in liefde?
Kerksondermure, een van die megakerke in Pretoria, het.
Hier is Kerksondermure se verklaring: http://www.glodiebybel.co.za/index.php/geloofskwessies-m/56-homoseksualiteit-kat/1072-kerksondermure-se-standpunt-oor-selfdegeslagverhoudings.html
Baie dankie, ek waardeer dit! Julle is in Centurion, as ek dit reg het? Dis ‘n hele ent van ons af, maar dis verblydend om te weet. Ek het julle verklaring gelees, en dis presies die oortuiging van my hart. Ek wens ek kan dit net so oor kopieër na my gemeente se internet-muur.
Seën vir julle
Tom Lessing said:
Ek kan werklik nie verstaan waarom Somerset Morkel so ‘n bohaai maak oor Dirkie van der Spuy nie. Dirkie het nog altyd, soos die Engelse sê “run with the hare and hunt with the hounds.” In Afrikaans noem ons so ‘n persoon sommer ‘n twee-gat jakkals. En moet asseblief nie vir my kwaad word wanneer ek dit sê nie want Jesus self het iemand eendag ‘n jakkals genoem.
‘n Klompie jare gelede het iemand my vertel dat Dirkie nie baie geneë was met die idee om mense teen valse predikers soos Benny Hinn te waarsku nie omdat daar talle van sy gemeentelede was wat hom hoog aangeskryf het. Wat het geword van die eer van God en sy Christus as hulle eerder ter wille van mense se aansien God se gesag en waarheid ondermyn?
Toe ek in 2010 ‘n artikel op my blog “Waak en Bid” geskryf het om Moreleta Park te waarsku teen Tony Campolo – wie so tussen hakies vandag ‘n groot voorstander is van selfdegslagverhoudings en huwelike, en in 2009 deur Moreleta genooi is om hulle tydens hulle Missions Fest toe te spreek – het hulle my soos die pes vermy.
Daarby gesê is my blog “Waak en BId” destyds deur twee hardekoejawel Calviniste, met wie Somerset Morkel goed bevriend is, tot niet laat maak omdat ek dit durf waag het om Calvyn ‘n moordenaar te noem en sy sg. “Leerstellings van Genade” in die lig van die Skrif as suiwer kettery uit te wys. Somerset het so kwaad geword vir my dat hy gesê het “God sal hom uithaal.” ‘n Ander ou wat netso kwaad was, het na my verwys as “a rhinoceros with a dead conscience,” “a piece of rotten meat not even an hyena would be tolerant to eat,” Nog andere (ook hardekoejawel Calviniste) het na my verwys as “Antichrist” and a “moron” (Matthew 5:22) en “a person beyond evil.”
My vraag is dit: As hierdie Calviniste wat glo Jesus het net vir die uitverkorenes gesterf omdat Hy net vir hulle liefhet, waarom is hulle nou skielik so begaan oor “gays” en lesbiërs wie God nie lief het nie, vir wie Jesus nie gesterf het nie en wat God reeds voor die grondlegging van die wêreld tot die ewige verdoemenis in die hel uitverkies het? Dis mos pure huigelary aan hulle kant.
Morkel beskuldig van der Spuy en die NG Kerk dat hulle ‘n ander Jesus en ‘n ander evangelie uitdra. Daarmee stem ek heelhartig saam. Maar, hy en sy Calvinistiese vriende behoort darem eers die balk uit hulle eie oog te haal voordat hulle enigsins wil probeer om die splinter uit die NG Kerk se oog te wil haal. Waarom? – Omdat Calvinisme ook ‘n ander Jesus en ‘n ander evangelie verkondig,
Die feit bly staan, God het die gays en die lesbiërs netso lief soos enige ander persoon en wil nie hê dat enige een van hulle verlore gaan nie. Daar is talle gays en lesbiërs wat reeds deur die wonderlike genade van God tot redding gekom het en van hulle sondes verlos is. Glo die Calviniste dit? Nee, want hulle sê net die sg.uitverkorenes wat God voor die grondlegging van die wêreld uitverkies het tot saligheid, word gered. Hoe op deeske aarde gaan ons die gays en die lesbiërs met die onvervalste evangelie van Jesus Christus bereik wanneer ons sulke snert verkondig?
Ongelukkig is hierdie blog nie daar om persoonlike vetes uit te sorteer of om Arminianisme (wat verkeerd is) teenoor Cavinisme (wat die evangelie is- “Calvinisme” is net ‘n woord om Arminianisme van die evangelie te onderskei) te debatteer nie. Alhoewel ek saamstem dat dit ‘n belangrike gesprek ook is, is hierdie nie die plek daarvoor nie.
Hierstaanek bely die Drie Formuliere van Eenheid, dus die leerstellings van God se soewereine genade presies soos die Bybel dit beskryf, en die verbondsdoop. Die blog se doel is om die NG Kerk op te roep om weer hierdie Bybelse waarhede in die praktyk te bely.
10/11/2015 at 7:19 pm
Dit lyk vir my eerder of Somerset ‘n persoonlike appeltjie te skil het met Dirkie van de Spuy, as ek die ding so kyk. As jy my oor die kole wil haal oor my, volgens jou, persoonlike vendetta dan moet jy hom ook oor die kole haal.
“‘Calvinisme” is net ‘n woord om Arminianisme (so tussen hakies, ek is nie ‘n Arminianis nie) van die evangelie te onderskei?” Regtig? As Calvinisme die suiwere evangelie van Jesus Christus is, dan het ons geen rede of die reg om Dirkie van Spuy of die NG Kerk aan te vat oor die gays nie, tensy dit julle erns is om die gays met die evangelie (en nie Calvyn se sg.. verbondsdoop) te bereik nie. Dink daaraan, as van die gays volgens Calvinisme uitverkies is, dan hoef julle jul mos nie oor hulle eindbestemming te verknies nie. Laat hulle dus maar gerus in die kerk toe om as gelegitimeerde predikers Sondag na Sondag op die kansel te sê wat hulle wil sê. Hulle gaan hemel toe, “come hell or high water.” Is dit nie miskien een van die redes waarom die NG Kerk (‘n Gereformeerde Calvinistiese instelling) hulle nou toelaat om te preek nie? Hulle is broeders en susters in Christus omdat hulle uitverkies is? Over geset synde is dit ook nie nodig om julle oor die gays te verknies wat nie uitverkies is nie. Hulle gaan in elk geval almal hel toe omdat hulle nie uitverkies is nie.
Dirkie van Spuy sowel as Nelis Janse van Rensburg sal onomwonde verklaar dat hulle die Drie Formuliere en die verbondsdoop getrou gestand doen, of gaan jy die teendeel bewys?
Tom Lessing sal nie die ‘bohaai’ oor die NGK & Dirkie vd Spuy verstaan nie, omdat hy as kei-harde Arminiaan nie die evangelie verstaan nie, nie die Bybel verstaan nie, nie die belydenisskrifte aanvaar nie & nie God se openbaring as ‘n soewereine God verstaan nie, Calvinisme & Calviniste haat & afskryf – t.s.v. Bybelse gegewens wat voor die hand liggend is.
Mens kan maar net kennis neem van Tom se standpunt.
Wynand [hierstaanek] se antwoord is voldoende wat dit aan betref, & sou ek dink mens hoef niks verder by te voeg nie.
10/11/2015 at 7:25 pm
Sommie, gaan al daardie dinge wat jy genoem het – die belydenisskrifte en die verbondsdoop – jou in die hemel bring? Nee, sekerlik nie want dis die uitverkiesing wat jou in die hemel bring. Wie sê vir jou sommige van die gays in die NG Kerk is nie uitverkies nie? Of weet jy wie is uitverkies en wie nie? So terloops, jy behoort teen hierdie tyd te weet dat ek nie ‘n Aminiaan is nie. Hou asseblief op om enigeen wat nie ‘n Calvinis is nie as ‘n Arminiaan te brandmerk.
10/11/2015 at 7:38 pm
Tom, dankie vir jou belangstelling in my blog.
Die misverstande wat jy het oor die belydenisskrifte en Calvinisme is oorweldigend, Ek tel ten minste drie wanopvattings oor die saak net in jou een paragraaf nota aan Sommie hierbo.
Ek verklaar egter nou hierdie gesprek gesluit, omdat dit nie die doel van die blog is nie.
Miskien ontmoet ons eendag op ‘n ander forum waar ons lekker hieroor kan gesels. 🙂
10/11/2015 at 7:45 pm
Wat is dan die doel vaan hierdie gesprek as dit nie gaan oor die kosbare siel van gays nie?
10/11/2015 at 7:47 pm
10/11/2015 at 7:42 pm
Ek delete Tom se pos hier omdat ek hom gevra het om asseblief die gesprek daar te laat.
Tom, soos ek gesê het: Op ‘n ander plek op ‘n ander tyd.
Soms kom iemand na vore met ‘n raak aanhaling wat bo ander uitstaan:
Hierdie week op Facebook:
“‘n Kerk wat met die tydsgees trou, word in die volgende generasie weduwee.”
(Arno van Niekerk, lektor in Ekonomie, Univ Vrystaat)
Iemand het bygevoeg: “En betaal vir ‘n lang tyd onderhoud…” Lol.
Hier is ‘n ander een:
11/11/2015 at 10:51 am
So gepraat van tydsgees – Dr Francis Schaeffer het ‘n insiggewende boek geskryf met die titel “The Church at the End of the Twentieth Century”. Hy behandel daarin die vraag of daar nog enige hoop is vir die Institusionele Kerk te midde van ‘n wêreldkultuur/tydsgees wat geen absolute waarheid meer erken nie en ‘n gemeenskap wat uiters manipuleerbaar is.
“Does the church have a future in our generation? I believe the church is in real danger…. We are facing present pressures and a present and future manipulation which will be so overwhelming in the days to come that they will make the battles of the last forty years look like child’s play.”
Soos hulle sê “a must read”…
Jan M de Beer said:
12/11/2015 at 8:49 am
Dieselfde teologie waarmee die Christelike Kerk die Sabbat met die Sondag vervang het en waarmee dele van die Ou Testament weggegooi word, is die onderbou van die besluit oor selfdegeslag verbintenisse. Die Christelike kerke speel met woorde en vernietig so met die Woord van God. Sommie, jou getuienis eer die Woord en ek dank jou daarvoor. Dirkie, is jou standpunt in hierdie saak die moeite werd? Gaan kyk wat jy wen en wat jy verloor…
………. en waarom is die gemeenskap manipuleerbaar ?? “My volk gaan te gronde weens ‘n gebrek aan kennis ….” (Hos.4:6). Lees gerus die hele hoofstuk en al wat mens kan se is: “Is dit nie net so in 2015 nie ?”
Wanneer laas was jy in ‘n kerk waar daar nog “teaching” gegee word ? Dis meeste van die tyd is dit so ‘n “ekskuus ek bestaan” houding met ‘n voel goed boodskap. ‘n Rukkie gelede het die predikant verskoning gevra aan die gemeente omdat hy “hel” en “duiwel” in sy boodskap genoem het
‘n Soldaat kan nie oorlog toe gaan met ‘n 19 voetsek geweer nie. Vandag het hy/sy ‘n M16 outomatiese wapen nodig om die nodige te doen – brandende pyle bestaan nie meer nie !!
Mog die “gay kwessie” ons mense wakker maak en laat besef dat dit wat gebeur het ons eie skuld is. Hoe is hierdie dinge deurgevoer en hoe en wie is gemanipuleer – ONS, want ons is aan die slaap !! Het jy al mooi gekyk wie almal by AS 2015 was. Mooi afrikaans daarvoor is “stacking the odds”
Die predikant, die dokter en die onderwyser het nie meer al die kennis in pag nie !! Ons het met die “ontploffing van kennis” self nou daardie stand bereik en kan nie meer kyk na ander nie. Ons moet self die “skrifte ondersoek” en met mekaar deel en bespreek
Vergeet van Calvaniste en Arminiane ! Vergeet van klein doop en groot doop ! Hoeveel energie is nie al vermors, nie net in die blog nie, maar in vele ander oor hierdie onderwerpe. Ou duiwel lag !!
“Nero is fiddling while Rome is burning”
“Want uit Hom en deur Hom en tot Hom is alle dinge. Syne is die heerlikheid tot in ewigheid. Amen.”
Prys die Here !!!!!!!!!!!!!!!!!!!!!!!!!!!!!!!!!
18/11/2015 at 11:17 am
So die bohaai is nou vir twee jaar uitgestel !!??
Ek luister gisteroggend na ‘n onderhoud op RSG oor die onderwerp van “julle weet wat” en daar is toe gese dat die besluit met vele gebed en onder leiding van die Heilige Gees geneem is en dus kan dit op geen wyse nie met die Woord strook nie ….
MAAR dat die Heilige Gees mens soms op paaie neem wat nie altyd vir almal aanvaarbaar is nie, of minstens woorde in dier voege
Nou vra ek Wynand, Sommie en al die ander beswaardes, wat maak julle hiervan ??
Die Heilige Gees praat met ons deur die Woord. AS2015 weerspreek die Woord, daarom kan ons met sekerheid sê die Heilige Gees was nie binne 100 seemyl van die AS nie.
18/11/2015 at 1:02 pm
Dit is taktiek & strategie om tyd te koop.
Dit is wereldse beginsels (vleeslikheid) wat voorop staan in hierdie besluit vd Moderatuur.
Die onderliggende rede – omdat ons die liberale leierskap vd NGK ken – is om tyd te kry om ‘n nuwe strategie te kry wat almal tevrede sal stel.
Mens noem dit ‘kerkdiplomasie’.
Ek was 22 jaar in die buiteland as diplomaat – ek ken die simptome.
Dilpomasie het grootliks met manipulasie vd situasie te doen, ten einde ‘n beter ‘klimaat’ te kan skep vir ‘n agenda om deur te gaan.
Dit gee geleentheid vir beinvloeding (& omkopery) van opponente, nuwe druk-aksies, ens.
Daarom is daar nie werklik eerlikheid, openheid & integriteit in die proses nie (hard gese, maar waar)..
Daarom stem ek met Wynand (hierstaanek) saam dat die Heilige Gees nie die besluit geinspireer het nie.
Ek gaan sover om te se dat dit takitiek vd bose, die duiwel is, is.
Die bose is in die NGK, ongetwyfeld so, al glo hulle dis OK om te glo hy bestaan nie – asof die Alg Sinode van ‘n klein kerkie op die aardbol kan ‘demokraties’ besluit dat God se geopenbaarde Woord verkeerd is.
Ek glo egter wel dat die Heilige Gees hiermee uitwys wat die NGK werklik is.
Die probleem met die struktuurkerk is dat hy altyd kommissies, komitees, ondersoeke, taakspanne, teoloee, akademici, ens nodig het om te bepaal wat die ‘waarheid’ is.
Dit is ‘n manipuleerbare proses & dit word ook so gemanipuleer, soos met die Taakspan oor Selfdegeslagverhoudings in die NGK gedoen is: 2 liberale teoloee & een liberale sielkundige het dieTaakspan gevorm.
Die gevolg was ‘n humanistiese dokument – soos ek in die Ope Brief hierbo uitgewys het – sonder verwysing na die kruis van Christus, bekering, ens.
Wat nou gaan gebeur, kan ek jou verseker, is dat die klieks in die NGK (o.a die Vrymesselaars in hoge kringe) tyd het om te analiseer waar hulel strategie gefaal het, sodat hulle hulle nuwe strategie daarby kan aanpas.
Die Kerkbode & predikante & teoloee & die media (o.a. artikels wat deur liberale teoloee geplaas word) wat nou bekend is as pro-Sodom, sal gebruik word om verdere klimaat te skep oor die ‘pyn’ & ‘verwerping’ wat Sodomiete beleef (soos wat die Taakspan se verslag gedoen het) & dat ‘ware liefde’ nie genegeer kan word nie.
Daar sal ook eensydig klem gele word op die liefde van God vir Sodomiete wat ‘Getrou is in hulle liefde vir mekaar en vir Jesus”.
Daar sal ook ‘n verdere aanslag op die Bybel as Woord van God kom deurdat die Woord se eenduidige getuienis teen homoseks as gruwel in die oee van God, verder onderslaan sal word sodat mense sal begin twyfel of hulle reg was dat die Bybel Somdomie veroordeel as ‘n doodsonde.
Die tydsgees & die menslike natuur is in die guns vd liberales, dus sal m.i. nog ‘n paar wankelendes omval & voor Satan buig hierin.
Die antwoord is dat die Bybelgetroue mense sonder kompromie & sonder toegeeflikheid op die waarheidstandpunt vd Woord sal moet staan & eenduidig te kenne gee dat hulle die NGK sal verlaat indien hierdie issue voortgaan soos nou besluit is by die Alg Sinode.
Die beste sal wees om die NGK vaarwel toe te roep, soos heelwat mense in hierdie tyd gedoen het & selfs op Facebook so te kenne gegee het.
‘n Persoonlike opmerking: Die struktuurkerk is ‘n binding (soos jy dit ook hierbo stel) wat mense inbind in tradisie, vertroue op iemand wat sg ‘geleerd’ is wat voorgaan & ‘n gemaksone. Daarom word hy so maklik vals. Die antwoord is Huiskerke – terug na Handelinge – waar die Heilige Gees lei, nie akademiese toffel-koppe nie. Die internet gee deesdae soveel toegang tot kennis, dat mens nie hierdie klomp akademies-geleerdes met hul onBybelse titels, drs & professore, & posisies & salarissse, pensioenfondse, status, pride, huise & karre & dwaling – & met reuse-geboue-uitgawes & selfs sg kerkreg, ens nodig het nie.
18/11/2015 at 3:01 pm
“Eenheid dien die waarheid” is na my mening nonsens as waarheid nie seëvier in die eenheid nie. Daarom praat die Bybel van “eenheid in waarheid”. (Dr Hennie Mouton)
18/11/2015 at 12:23 pm
Ek stem saam met Wynand Bruce. Klik hier, laai af en lees die misleiding en dwaling oor Skrifgesag en Skrifgebruik ( net 12 bladsytjies) :
18/11/2015 at 3:47 pm
Prys die Here !!! Daar is hoop en ‘n liggie aan die einde van die tonnel ??
Sommie, diptomasie is soos om ‘n olifant te eet – stukkie vir stukkie – en dis wat hierdie mense oor die volgende twee jaar gaan doen
Ek hou ook van “SELA”
Kobus du Preez said:
28/11/2015 at 8:43 am
Somerset, groete uit die verre noorde. Iemand het my die link hiernatoe gestuur, en ek het jou “ope brief” met groot belangstelling gelees. En het ‘n ding of drie daaroor te sê.
1/ Ek het meeste van jou links opgevolg en na ‘n paar videos geluister. Dis regtig ‘n hartseer bedryf. En ek wil graag ‘n konstruktiewe bydrae maak deur Godet se kommentaar oor Romeine 1:26-27 te vertaal, vir geval dit iemand êrens ‘n tree of twee verder help. En ek vra vir begrip: ek laat nou niks uit nie — ook nie die Grieks nie. Goed in vierkantige hakies is ter verduideliking. Frédéric Godet, “Commentaire sur l’Épître aux Romains”, 1883, pp 224-226, vergelyk met die 1953 Bybelvertaling:
Die διὰ τοῦτο, /daarom/, het tegelyk met vers 25 en vers 23 (waarvan vers 25 ‘n herhaling is) te make, en dra eenvoudig die idee oor van vers 24 se διό, /as gevolg waarvan/; hierdie herhaling van die voegwoordelike idee stem mooi ooreen met die herhaling van die werkwoord παρέδωκεν, /hy het oorgegee/, verse 24 en 26.
Die komplement ἀτιμίας, /skandelike/, is ‘n genitief van kwaliteit (/onterend/). Hierdie woord herinner mens aan vers 24: /om hulle liggame onder mekaar te onteer/. Daar is iets nog meer degraderend aan die term πάθη, /hartstogte/, as aan die term ἐπιθυμίαι, /begeerlikhede/, vers 24; dit bevat ‘n meer geaksentueerde begrip van morele passiwiteit, van vernederende verslawing.
Die daaropvolgende skildering van die gruweldade teen die natuur wat destyds in die heidense gemeenskap geheers het, word op alle punte bevestig deur die gruwelike besonderhede wat in die werke van die Griekse en Latynse outeurs vervat is. Maar mens vra mensself hoe Paulus homself, asof met ‘n soort genoegdoening, in so ‘n skildering kan begewe. Die antwoord is in die neiging van die hele skrifgedeelte om die goddelike toorn waaronder die heidense wêreld was, aan te toon; vergelyk die term ἀντιμισθία, /noodwendige vergelding/, vers 27. ‘n Wet hang oor die menslike bestaan, ‘n wet wat terselfdertyd ook ‘n goddelike daad is: soos jy jou God maak, so sal jy binnekort jouself maak.
Die terme ἄῤῥενες [ἄρσενες], θήλειαι, /manlikes, vroulikes/, word doelbewus gebruik in plek van die meer eerbare terme ἄνδρες, γυναῖκες, /mans, vroue/, wat op die huweliksverhouding betrekking het.
Al die terme is bedoel om aan te toon dat dit hier om ‘n regverdige terugbetaling van God gaan. Die μετήλλαξαν, /hulle het verander/, /hulle het getravesteer/, korreleer met dieselfde werkwoord in vers 25 [Afr. daar: “hulle het verruil”], en die παρὰ φύσιν, /teen die natuur/, met die παρὰ τὸν κτίσαντα [Afr: “bo die Skepper”] van vers 25. Hulle gaan by hulle eie natuur verby sonder om dit te respekteer, soos hulle by die Skepper verbygaan sonder om Hom te verheerlik.
Die lesing ὁμοίως τε, /en net so/, druk iets van gelykheid uit, terwyl die lesing ὁμοίως δέ van vier Mjj. [A D G P] iets van gradasie uitdruk, so asof die ontering van ‘n man deur ‘n man iets meer is as die ontering van ‘n vrou [“comme si l’avilissement de l’homme par l’homme renchérissait sur celui de la femme”].
In die ἣν ἔδει wat ons [Godet, elders] met “wel-verdiende loon” vertaal het (letterlik: die passende loon) [Afr.: “noodwendige vergelding”], voel mens amper die trilling van die heilige woede nie net van die apostel nie, maar van God. Die geregtigheid laat geen ander opsie nie! Die dwaling, πλάνη is nie die die fout wat daarin bestaan om mens se bevrediging in sulke skandes te soek nie (Hofmann, Oltramare, ens.), maar die bewuste leuen wat in afgodediens bestaan (verse 21 tot 23), die uitblussing [Afr.: “onderdrukking”] van die waarheid (vers 18) (Weiss, Lipsius, ens.). Dit is inderdaad waar die motief vir die ἀντιμισθία, die pas beskrewe natuur-veranderende vergelding, bestaan. Ook hier laat die gedrag wat in hulle heers [“le régime en eux-mêmes”] die diepgaandheid van hierdie natuurverandering uitkom; hulle dra dit in hulle eie gedegradeerde persoon, vir almal om te sien [of: in almal se oë].
Die morele bewussyn [“sentiment moral”] in die mens het as basis die idee van die heilige God. Om hierdie idee te laat vaar is om hierdie bewussyn te verlam. Deur God te vereer, verhoog [of: veredel] die mens homself; deur Hom te verwerp, verderf [of: perverteer] hy homself, noodwendig. Dit is hoe die apostel oor die verwantskap tussen die heidendom en die destydse wêreld gedink het. Die onafhanklike sedeleer is nie Paulus se sedeleer nie [onafhanklik van God].
2/ Sommie, jy skryf in antwoord op Tom Lessing hy sal “nie die ‘bohaai’ oor die NGK & Dirkie vd Spuy verstaan nie, omdat hy as kei-harde Arminiaan nie die evangelie verstaan nie, nie die Bybel verstaan nie, nie die belydenisskrifte aanvaar nie & nie God se openbaring as ‘n soewereine God verstaan nie, Calvinisme & Calviniste haat & afskryf – t.s.v. Bybelse gegewens wat voor die hand liggend is. // Mens kan maar net kennis neem van Tom se standpunt. // Wynand [hierstaanek] se antwoord is voldoende wat dit aan betref, & sou ek dink mens hoef niks verder by te voeg nie.”
Harde woorde, broer.
Om die Christelike wêreld in terme van Calvinisties Arminiaans te skilder is in my wel-oorwoë mening ‘n karrikatuur van die werklikheid, en irrelevant tot ‘n ware begrip van die Skrif.
3/ Wynand, ek het baie begrip vir die nodigheid om dinge in ‘n konteks soos hierdie by die punt te hou. Dus verstaan ek dat jy dit nodig gevind het om Tom Lessing te antwoord bo te verwyder. Ek ken die man nie — ek sien sy naam hier vir die eerste keer. En dalk het hy te veel geskryf, maar hy slaan die spyker mooi op die kop met: “Morkel beskuldig van der Spuy en die NG Kerk dat hulle ‘n ander Jesus en ‘n ander evangelie uitdra. Daarmee stem ek heelhartig saam. Maar, hy en sy Calvinistiese vriende behoort darem eers die balk uit hulle eie oog te haal voordat hulle enigsins wil probeer om die splinter uit die NG Kerk se oog te wil haal. Waarom? – Omdat Calvinisme ook ‘n ander Jesus en ‘n ander evangelie verkondig,”
Dink saam. Ons het vandag hier ‘n probleem. Die NGK dwaal. Somerset spreek die probleem aan; jy bied vir hom ‘n platform. En Tom se bydrae is: zoom ‘n bietjie uit, en kyk weer. Uitzoom is nie die punt verlaat nie. Dis ‘n poging om dit beter aan te spreek.
Die konteks — die groter probleem — is die feit dat die NGK van toeka af al dwaal. Die enigste skriftuurlike voet wat Calvinisme sou gehad het om op te staan is Romeine 5:12. Ek sê sou gehad het, want dit het dit nie: Calvyn het sy teologie by Augustinus gekry, en Augustinus het met ‘n defektiewe Lateinse vertaling gewerk wat einde vers 12 gelees het “in wie almal gesondig het” in plaas van soos die Grieks “omdat almal gesondig het”. In kort: Romeine 5:12 se vir ons DAT sonde deur een mens in die wêreld gekom het; dit se nie vir ons HOE dit gebeur het nie.
Ons wil by die punt bly. Om sy punt te maak, speel Sommie deurentyd op die Skrif-snaar: daar kan nie ander opsies as die Skrif wees nie; ons moet wegbly van waninterpretasie & verdraaiing vd Skrif as Woord; die Skrif is duidelik; Van der Spuy herdefinieer die Skrif soos die Fariseërs en maak die Woord van God kragteloos, “soos Jesus aan die Fariseërs gesê het – en maak u nou u dissipels & volgelinge twee maal so ryp vir die hel as wat hul voorheen was”; Skrif-voorbeelde wat gebruik is, word misbruik & half-weg beredeneer, asook uit konteks vd Skrif aangehaal; Skrifwoorde word gerelativeer; ens.
Wat Tom Lessing bo sê is dat julle nie vir Dirkie van der Spuy & Kie op grond van die Skrif kan wil terugroep as julle nie self bereid is om op grond van die Skrif teruggeroep te word nie. En as ek volgens my eie motiewe mag oordeel, dan is dit ook nie haat wat hom so iets laat sê nie, Sommie, maar liefde. Dit is in ieder geval hoe ek hierdie lyne bedoel.
Wat Calvyn, moord, en bekering van moord of die gebrek daaraan, aanbetref: soek bv. “David Cloud” + Calvinist + Debate, en dink weer.
Jou brief is moeilik om te lees, ek het maar opgegee met you eksegese van Rom 1 want die sinne is gefragmenteer deur die Grieks en goed tussen hakies. Wat probeer jy daarmee sê?
Verder sien ek op jou website jy verwerp die leer van die sondeval, jy verklaar dat die hele leer gebou is op AUgustinus se foutiewe lees van Romeine 5. Ek het nuus vir jou: Die leer van die sondeval en die totale verdorwenheid van die mens is in die hele Bybel. Om dit te reduseer, soos jy skynbaar doen, tot ‘n teks in Romeine 5 is naief, en myns insiens oneerlik. Ek kan vir jou bewyse uit elke boek vand ie Bybel bring oor die erfsonde en totale verdorwenheid van die mens, maar sal volstaan met net hierdie een van Jesus. In Johannes 6:65 sê HY: “Dit is warom ek vir julle gesê het, niemand kan na My toe kom as dit hom nie deur die Vader gegee is nie.” Daar is honderde ander tekste wat ek kan aanhaal, maar hierdie is nie die tyd of plek daarvoor nie.
Kobus, ek het Tom se pos uitgevee omdat hierdie forum se doel is om die NG kerk terug te bring by ons kontrak met mekaar: Die drie Formuliere van Eenheid. Dit is interessant uit die SGV debat dat een van die probleme juis is dat die liberale teoloë die sondeval verwerp. Die redenasie loop as volg: God het almal in sy beeld gemaak. Gays is so gebore. Daarom het God hulle so gemaak. Daarom is gay seksualiteit ook die beeld van God. Die feit dat die proposisie “Gays is so gebore” uit ‘n wetenskaplike oogpunt, soos deur tweelingstudies bewys, absolute ongelouterde twak is (let wel ek sê nie hulle het gekies om gay te wees nie, dit is iets anders) is nie die belangrike punt hier nie. Die belangrike punt is dat die verwerping van die sondeval jou buite die reddende Christelike geloof plaas.
Verstaan my mooi: As jy die sondeval verwerp ontken jy die werk van Christus, omdat Hy gekom het om die sondeval om te keer. (Romeine 5 – lees maar ‘n goeie vertaling, nie die een wat Augustinus gehad het nie.)
As jy die werk van Christus ontken is jy verlore in jou sonde.
Ek gaan nie hierdie gesprek verder voer nie. Die doel van hierdie blog is nie om Pelagiërs te bekeer nie maar om die NG Kerk tot verantwoording te roep.
Ek kan maar net vir jou ook tot bekering roep. Uit my vinnige lees van jou moeilike leesbare website is dit duidelik dat jy van die essensiele leerstellings van die evangelie verwerp. Mag die Heilige Gees jou verstand verlig.
04/12/2015 at 4:22 pm
Ds Dirkie se standpunt – en dat hy voortgaan om die Alg Sinode se standpunt te verdedig & te verduidelik t.s.v. sy eie persoonlike verskil-van-opinie daaroor – laat my dink aan die onderstaande artikel oor Rick Warren, wat in beginsel dieselfde duplisitiese houding as ds Dirkie in 2012 ingeneem het oor die ‘skape onder sy sorg’ & die publiek m.b.t. sy standpunt oor die Bybelse huwelik & die homo-‘huwelik’ (wat geen huwelik is nie maar ‘n perverse eenheid verteenwoordig):
In die artikel se Peter LaBarbera, voorsitter van ‘Americans for Truth About Homosexuality’:
He stated that the fear of man should never be an excuse to run from the Christian responsibility of publicly standing for truth.”
Dit geld net so vir Dirkie vd Spuy.
Solank hy op twee stoele sit, sal hy veroordeel staan vir basiese oneerlikheid voor die hoogste gesag in die heelal, Christus self, want die meerderheid kerklidmate weet nie wat sy persoonlike standpunt is nie, omdat hy dit nie in die openbaar bekend maak nie, maar slegs sy vergoeiliking vd drek-standpunt vd Alg Sinode, in die publiek die rondte doen.
My vraag bly nog steeds staan waarom sy gemeente (Moreleta) niks daaromtrent doen nie.
Hy behoort onder tug geplaas te word vir sy oneerlikheid.
24/01/2016 at 11:37 am
Japie.Ek lees bg. briewe en vra maar aan almal wat reageer en oordeel oor ds.vd Spuy, word rustig, kry maar net eers al die feite,bid baie en reageer dan.Ek het dit gedoen en het baie meer rustigheid oor die besluit wat geneem is en sy uitspraak.Ek dink nie mens hoef enigsins te twyfel oor sy kindskap van GOD nie.Soos Jesus se bloed my gered het met al my sonde so het Hy hom ook gered.
Japie: Ek twyfel ook nie oor sy kindskap van God nie, juis daarom het ek so geworstel voor ek die ope bief geskryf het.
Nie een van ons is bo misleiding verhewe nie & ons moet mekaar waarsku.
Persoonlik het ek baie baat gevind by ‘rebukes’ wat ek in die verlede ontvang het oor my standpunte, want mens neem dit na die Here toe vir uitsluitsel – & die Heilige Gees werk dan met mens voordat jy jouself probeer verdedig & dikwels kom jy agter dat jy wel die aksente verkeerd geplaas het of gedwaal het.
My besorgdheid le daarin dat ek oortuig is daarvan dat Dirkie vd Spuy weet in sy hart dat dit wat hy doen verkeerd is –
juis omdat hy by Moreletapark is.
Ek hoef nie die argumente hierbo weer daaroor aan te haal nie.
Ek is dankbaar dat hy in sy reaksie gese het dat hy die ope brief biddend sal hanteer.
Maar die hoofpunt is dat hy ‘n duplisistiese rol speel & aanhou speel.
Dit is nie die optrede van ‘n man van Christus nie.
Dit berokken skade aan die liggaam van Christus juis omdat hy so ‘n bekende Godsman is.
Daarom kan mens nie net rustig wees daaroor nie.
En dan is daar die verdere moontlikheid dat hy kompromie tref met die magte vd duisternis wat sterk in die NGK aan die werk is – waarvan die Alg Sinode se besluit oor homoseksualiteit net die laaste van ‘n aantal dwalings is wat geakkommodeer is & waaraan duidelik is dat die NGK se leierskap reeds ver op die pad van ‘n vals kerk is & eintlik al daar aangeland het.
John MacArthur het die volgende gese & ek ondersteun sy standpunt100%:
“You go back to every one of those seminaries…for a century [they] have been deniers of biblical authority, they have no relationship to scripture, they are the apostate church, they are Satan’s church,” he said.
MacArthur, famed for his conservative views, has previously referred to biblical readings which support homosexuality as “warped” and “completely irrational”.
“God’s condemnation of homosexuality is abundantly clear – he opposes it in every age,” he wrote in an article entitled ‘God’s plan for the Gay agenda’.
“As a Christian, you must not compromise what the Bible says about homosexuality – ever. No matter how much you desire to be compassionate to the homosexual, your first sympathies belong to the Lord and to the exaltation of his righteousness. Homosexuals stand in defiant rebellion against the will of their Creator who from the beginning “made them male and female” (Matthew 19:4).
“Don’t allow yourself to be intimidated by homosexual advocates and their futile reasoning – their arguments are without substance,”
Jy kan die hele artikel hier lees: http://www.christiantoday.com/article/john.macarthur.churches.which.support.same.sex.marriage.belong.to.satan/38865.htm
God haat neutraliteit, dit weet ons uit die Skrif.
M.b.t. Dirkie se kindskap van God kan geen mens summier se dat iemand gered is indien hy dwaallering in die openbaar ondersteun & saamloop met die magte vd duisternis in die kerk nie.
Jesus se aan hul vrugte sal julle hulle (die vals profete) ken.
My vraag is: Tot watter vrug dra Dirkie by deur homself in die leierskap te bevind & hierdie duiwelse besluit in die openbaar te ondersteun?
Mattheus 7:21-23 gee duidelik uitspraak oor mense wat Jesus bely, maar die ongeregtigheid doen – hy verwerp hulle op die Laaste Dag.
Dit moet vanuit ons geledere ook vir Dirkie vd Spuy as waarskuwing dien – net soos dit vir my & elke ander mens wat Christus bely, ook moet dien.
Mag ek hierdie met julle deel. Nie my eie pennevrug nie, maar beslis my sentiment:
Ons mandaat is eenvoudig; maak mense dissipels van Jesus deur die Woord. Ons is nie geroep om dissipels van kerkleiers of kerke te maak deur sielkundige en sosiologiese druk en manipulasie of deur kerktradisie nie. Dissipels van Jesus lees self die Bybel en leer so om Sy stem te hoor vir hulle eie lewens. Dissipels van kerke en kerkleiers lees gewoonlik nie die Bybel vir hulleself nie, of anders baie min daarvan. Dissipels van Jesus leer om te onderskei tussen die waarheid en dwaling en word nie meegesleur deur elke “wind van lering” wat verbykom nie. Dissipels van kerke en kerkleiers het nie onderskeidingsvermoë nie en gaan net saam met die stroom wanneer dwaling hulle kerk of denominasie binnedring. Dissipels van Jesus is van die begin af bereid om lering te ontvang van leraars en ander wat meer volwasse as hulle is, maar hulle vind groot vreugde daarin om dan ook self die Bybel te ondersoek m.b.t. wat hulle geleer is (Hand. 17:11). Sodoende groei hulle geestelik en word volwasse in die Here. Dissipels van kerke en kerkleiers word nooit volwasse nie. Hulle het ‘n ongesonde afhanklikheid van ‘n organisasie en die reputasie van menslike leiers wat veroorsaak dat hulle nie self die Bybel lees, bestudeer, ondersoek en leer om Jesus se stem vir hulleself te hoor nie. Dissipels van Jesus is onwrikbaar lojaal aan Jesus alleen en aan Sy onfeilbare Woord. Hulle hanteer kerkleiers met respek, maar nie met ‘n onvoorwaardelike lojaliteit wat Jesus se heerskappy in gedrang bring nie. Dissipels van kerke en kerkleiers leef met ‘n verdeelde lojaliteit (tussen Jesus en hulle kerk/leiers) en kan daarom nie opstaan teen die verkeerde en ‘n profetiese stem wees binne ‘n kerk of denominasie wat die pad byster geraak het nie. Hulle kan nie wanneer dit nodig is, onderskei tussen Jesus se stem en die invloed van hulle kerke en leiers nie.
Dissipels van Jesus is wedergebore mense wat geestelik een is met Hom (1 Kor. 1:30). Dissipels van kerke en kerkleiers is in baie gevalle nie eers wedergebore nie. Hulle het nodig om hulle te bekeer en hulle geloof in Jesus alleen te plaas, nie in ‘n kerk, kerkleiers of kerkdogma nie. Jesus vereis onverdeelde lojaliteit. Hy wil nie kompeteer met kerke of leiers vir mense se aandag nie. Leiers is veronderstel om Hom te verteenwoordig, nie te vervang nie! Hy roep jou en my om ons volle aandag aan Hom te gee, Sy stem vir onsself te hoor in die Woord, en dit kinderlik te gehoorsaam. Wees ‘n dissipel van Jesus. Dít is die enigste veilige pad en daar is geen groter vreugde nie. (Albert Theron)
14/07/2016 at 12:30 pm
Ds Dirkie Aangename kennis het al baie van u verneem maar met die artikel in die nuwe Juig van Julie 2016 het ek met hartseer verneem dat u en ek neem aan die ander nogsteeds glo aan die hel soos wat u dit uiteengesit het. Baie tegnies en met goeie afrikaanse groot woorde. Die inhoud is nogsteeds dieselfde en die tekste is nogsteeds dieselfde en die inhoud is nogsteeds nie alles bybels gefundeer nie.
Interessant as kind was ek baie gepla oor ‘n God wat so ongelooflik sadisties is dat hy almal wat sondig eendag op ‘n afgelee plek gaan braai vir sy eie genot. Die duiwel is en was ‘n entiteit wat ongelooflik lekker kry as ons as mense sulke onwaarhede verkondig want hy ken die bybel beter as enigeen van ons. Dink so daaraan die duiwel is nou die koning van die hel maar God gaan oorvat na die wederkoms. Mmmm maak nie eintlik sin nie. Veral as die Here se dat Hy wanneer hy kom sy loon saambring aan die einde van tyd. Behalwe as daar ‘n spesiale wederkoms vir elkeen is. En dit betwyfel ek.
Hy verkondig die hel al van lankal af. As ons die Bybel ken sal ons besef dat die God wat ons dien nie een sondaar wil laat verlore gaan nie maar dat ons ‘n keuse het is waar ons kan kies of vir Hom of teen Hom. Dit is die manier hoe Hy die engele ook geskape het en Lucifer as die belangrikste engel ook. Hy kon kies en met sy goeie oortuiging het hy ‘n derde van die engele uit die hemel saam met hom gebring toe hulle verban was uit die hemel.
Wat ek wil se is dat ek ook aan die hel glo maar dat ek glo dat my God ‘n God van liefde is en nie sadisties soos die wereld Hom voorhou nie. Hy gaan die goddelose straf en ja hulle gaan vernietig word wortel en tak uitgeroei word wanneer Hy die wereld gaan verbrand. Dit is die manier hoe Sodom en Gomorra ook uitgewis is. Hulle vuur brand tot in ewigheid maar tog het dit klaar gebrand en brand nie meer nie. Die boek Judas praat ook van Sodom en Gomorra.
In die hedendaagse wereld is daar niemand wat hel toe gaan nie en ek se dit met ‘n tong in die kies. Woon net ‘n begrafnis by. Ongelooflik. Grappies word selfs gemaak oor die hel en die hemel. Dit is ‘n belangrike saak en dit is juis hieroor wat ek dit goeddink om te vra of u bereid is om in ‘n gesprek met my te tree ten opsigte van die hemel en die hel? As ek daaraan dink dat u ook praat van as Jesus kom om ons te kom haal met die wederkoms is daar iets wat in my gedagtes opkom.
Almal wat volgens die wereld in die hemel is sal hierdie aankondiging hoor:
Aan alle gereddes wat reeds gesterf het maak gereed julle gaan nou om julle liggame te kry.
Aan almal wat nou in die hel sou wees:
Aan al die ongereddes ons onderbreek die pyniging en vra dat julle nou eers julle liggame moet gaan ontvang.
Dit maak nie sin nie. Wat wel sin maak is dat ons kan kies vir die ewige lewe of vir die dood. Lewe is dit wat dit se en dood is wat dit se. DOOD . Indien ons nie so glo nie kan ons net sowel die satan se gesprek met Eva weggooi want hy het haar gese dat as sy van die vrug eet sal sy sekerlik nie sterf nie en dan is die moontlikheid vir ons om indien ons nie die ewige lewe ontvang het nie nou al in die hel te brand of gereddes is nou al in die hemel. Dit beteken dan dat ons onsterflik is en tog se die Bybel net God besit onsterflikheid.
Ek hoop regtig ek kan ‘n positiewe antwoord kry en as moontlik kan ons dan ook by die Bybel bly sonder om die hele tyd vas te haak by die Ryk man en Lazerus. Dit is interessant hoe mens daardie hoofstuk kan benader deur die hele konteks uit verband te haal. Die hele Bybel is vol inligting van die hel en die hemel maar amper net Lukas 16 word die hele tyd aangehaal. Dis n lesing op sy eie.
Baie dankie dat u bereid was om te lees. Die Bybel is die beste boek wat ooit gegee is vir almal wat Hom lief het. Miskien leer ek u iets en miskien leer u my iets. U sal sien dat ek nie enige teksverwysinge gegee het nie want ek wil eers sien of u ook soos n Ds wat gese het hy wil met niemand in gesprek tree nie dalk dieselfde vir my gaan se. Veral nie met my nie.
Dirkie vd Spuy is nie betrokke hier nie en lees waarskynlik nie hierdie blad nie.
Wat jou brief betref: Die hel is n plek van ewige, bewusde marteling as gevolg van skeiding van God. Die Bybel is baie duidelik daaroor: Daar is ‘n geween en gekners van tande.
Verwerping van dié siening van die hel plaas jou buite die Gereformeerde geloof, en jy kan dan nie ‘n belydende lid van die NGK wees nie.
Dit is ook n baie gevaarlike sienswyse, omdat dit dikwels voortspruit uit ‘n Christus- en Godsbeskouing, en verlossingsleer wat onverenigbaar met verlossing is. Die kans dat jy gered is as jy die bestaan van die hel ontken is myns insiens redelik klein – as gevolg van die afvallige teologie waaruit dit spruit.
23/07/2016 at 7:50 pm
Ek is jammer dat ek op u blad gereageer het en sal sorg dat ek die regte pad volg in die vervolg en al is ek nie ‘ gereformeerde lidmaat is ek ook ‘n Protestant wat die Here Liefhet met my hele hart en u aanname om te se dat indien ek die hel ontken is ek verlore is ongelooflik…… ek het nog nooit die hel ontken nie miskien moet u my brief weer lees en seker maak u teologie is nie miskien afvallig nie. Dit was in die eerste plek nie nodig om te antwoord op die brief behalwe om te se dat ek dit moet aanstuur vir die regte persoon en in die tweede plek my te se dat ek dalk nie ‘n kans het om gered te word nie net omdat ek voel dat my God niemand verlore wil laat gaan nie maar dat HY wel die goddelose gaan uitdelg wortel en tak in die hel wat brand en wat nie uitgeblus kan word nie net soos in Judas gese word. Die vuur sal brand totdat alles uitgewis is en die bybel se dat die goddelose soos as onder die gereddes se voete sal wees. Miskien moet ons waak teen sekere teksies uit verband ruk en meer mense vir die koninkryk werf deur liefde as deur sulke uitsprake. Dit beteken niemand mag anders dink en vrae vra uit die Bybel maar hulle moet net aanvaar dat wat gese word korrek is. Altans volgens die Legitimasievorm wat u predikante moet teken is hierdie ‘n duidelike voorbeeld.
Weereens jammer dat ek op u webwerf oortree het.
25/07/2016 at 1:28 am
Lorraine, jy het nie oortree nie. 😊Ek het net aangetoon dat ek nie kontak met ds van der Spuy het nie. En ek het jou vrae oor die hel probeer antwoord.
Ek het gekyk na Fudge se redenasies oor hoekom hy die bestaan van die hel verwerp, en dit bly nie staan teen wat die Bybel leer nie. (Fudge is die vader van moderne “annihilationism” wat leer dat mense in die hel uitgewis word. Sy boek “The fire that consumes” is die mees belangrike moderne boek oor die onderwerp.) Fudge was ‘n dwaalleraar.
Die probleem wat mense met die hel het is nie dat die Bybel dit nie leer nie. (Die Bybel is baie duidelik dat die hel ewige en bewuste pyniging is) Die probleem is dat hulle dink dat God wreed en onregverdig sou wees as Hy mense hel toe sou stuur. Hulle lees hulle vooropgestelde idees IN DIE BYBEL IN. (Eisegese.)
Laat ek dit só antwoord:
Om n vlieg dood te maak is nie sonde nie. Jy word nie gevang en in die tronk gegooi vir vliegmoord nie.
Om n mens dood te maak is sonde. As jy moord pleeg word jy in baie lande self doodgemaak as straf.
Die graad van die misdaad lê dus nie in die aksie van doodmaak nie. Dit lê in die identiteit van jou slagoffer. As jou slagoffer n vlieg is, is dit anders as wanneer jou slagoffer n mens is.
Wanneer ons sonde doen is ons slagoffer God self. Dit is waarom die verlore seun gesê het, “Ek het gesondig teen die Here en teen u.”
Omdat God oneindig is, is sonde teen God oneindig erg, en is die straf vir sonde teen God oneindig. En dit is daarom dat ons nie self die straf kan dra nie. Slegs God, Christus die Seun kon die straf dra.
Persoonlik dink ek dit sou heel ok wees on net uitgewis te word as straf vir my sonde. Om die waarheid te sê, ateïste vind die gedagte heel aantreklik. Maar dit is nie waarvan Jesus ons kom red het nie. Hy het ons kom red van die heilige en regverdige woede van ‘n ewige God, teen wie ons gesondig het en daarom sy ewige straf verdien.
Die NG kerk sit met dilemma. Apartheid was nooit gesien as sonde nie onder die dominerende politieke bestel van die Nasionale Party nie. Leer die Woord ons nie dat ons almal dieselfde is nie en almal mense is nie. Hoekom is dit so hard dat NG kerk nie kan buig en se dat dit n atmosfeer geskep het dat swart mense as minderwaardig en ondergeskik aan blankes gesien is en meeste van ons blankes het in die atmosfeer grootgeword en as ware Christene worstel ons met dit. Die ampte in die kerk het hulle plek verloor. Los die nege en negentig en soek die verlore een hoe gaan dit nou gebeur terwyl daar geen ouderling of diakens meer na lidmate uitgaan nie hoe sal enige probleem geestelik fisies emosionele verwonde mense ooit gehelp kan word nou. Verlore skape gaan ni self kerk toe kom of maklik hulp soek nie so nou kan satan steel en verwoes soos hy wil en hoekom omdat kerke wil groter word meer mense meer geld maar wat mense se geestelike en emosionele wonde.3. Die Woord het sy krag in NG kerk verloor die wereld maak van ons kerk n bespotting. Die Woord se Homoseksualiteit is sonde maar ons wil weereens by menseregte en regeringswette in val om almal geluk te hou ons bring God se oordeel oor ons Kerk. Dan moet ons nou maar se niks is meer sonde as iemand steel ag meskien het hy nie werk of kos nie. Asseblief die NG kerk leef en tree op asof die Heilige Gees nie daar is nie. Dis n klad in Sy gesig.
Hendrik Saayman kyk ek stem saam ons moet nie iemand veroordelend voor hele wereld aanvat nie maar ek wil vra waar is Ware Godsmanne Wat bereid is om alles dan ook hul posisies status aansien watookal weer te verloor en kan opstaan en nie net toekyk dat besluite geneem word wat radikaal teen God se Woord is nie. Is Die Heilige Gees dan ni die een wat ons in die Waarheid sou lei nie en Sy leiding kan tog nie teen Homself wees met verdaaings soos met Homoseksualiteit apartheid Wegdoen met ampte uit kerk.Die Heilige Gees moet weer sy plek kry. Ek vra ernstig wat is die ratio Christen/nie Ware christen Leiers in ons kerk as dit 70/30 nie Waar is nie dan gaan dwaling bly toeneem. Ek dink ek moet eerder se nie eers Christen maar Kinders van God wat weer eerlik en opreg voor God sal wandel.
Het enigiemand intussen iets te wete gekom oor waar Dirkie vd Spuy staan m.b.t. die huidige debakel waarin die NGK haar bevind? Hy is immers die vise-moderator, tegnies gesproke. Of is hy besig met ‘quiet diplomacy’ (lees: wegkruip-politiek) a-la Thabo Mbeki viz-a-viz Robert Mugabe van Zimbabwe? Sy eerbaarheid is op die spel. Sy kollega in Moreletapark het soos hietbo staan, gese Dirkie se deur staan oop vir gesprek. Ek het ‘n persoonlike gesprek aangevra, maar nie eens ‘n ontvangserkenning gekry nie. Uit my 22 jaar in die buiteland het ek gesien wat kerkdiplomasie doen: Die mense speel politiek soos jy nie kan glo nie. Die waarheid van God se Woord is nie ter sprake nie of word onderslaan. Ek wonder daarom steeds oor Dirkie vd Spuy se rol in die NGK. Veral in die lig van die onlangse verklaring van 26 jong predikante & ‘pepermente’ dat hulle sonder uitsondering enige vorm van seksuele orientasie aanvaar, selfs die mees perverse kategoriee (pederastie is darem nie by name genoem nie). Dit is n konsekwensie wat ek in die ope brief aangedui het.
16/11/2016 at 7:05 pm
Ou Sommie, jy klink vir my soos ‘n volbloed broederbonder. Het jy gehoor????? Hulle is DOOOD! Hulle tel nie meer nie.
“Die tekste is geskryf in die konteks van daardie tyd” Sinne wat geuiter word om mense te oortuig dat hulle nie regtig moet glo wat daar staan nie. Daarom moet ons dit nie vandag toepas nie. Die hele bybel is geskryf in die konteks van daardie tyd. Wat moet ons dan nou toepas en wat nie? Die liberales in die NG Kerk skep dus nou ‘n restaurant godsdiens en nie andersom nie. Piek vir jou sondes om te doen en moenie die verwysings daarna in die bybel vertolk nie want, toemaar, dit is geskryf is geskryf in die konteks van daardie tyd. Gaan terug na die begin…… God het manlik en vroulik geskep. Wat was sy bedoeling daarmee? Ek sê nog steeds; Fritz Gaum en sy broederbonders se sondes gaan aan hulle besoek word tot aan die derde en vierde geslagte. Of kan ek nie die vers aanhaal nie omdat dit geskryf in die konteks van daardie tyd? Het hulle al vergifnis gevra vir wat hulle alles aan hierdie land gedoen het?